
PE  URMELE  UNUI  EPISCOP 
ANTECESOR. 


Fericitul  întru  pomenire  episcopul  Vichentie 
Ioanovici  al  Timişoarei,  Lipovei  şi  Aradului  a  ti¬ 
părit  în  anul  1765  o  carte  cu  titlul: 

« îndreptarea  păcătosului  cu  duhul  blândefelor, 
precum  doftorilor  celor  duhovniceşti  aşa  şi  celor 
ce  se  doftoresc  dela  dânşii ,  păcătoşilor  celor  ce  se 
pocăiesc,  întru  folos  aşezată ».  Cartea  are  168  pagini 
cu  text  slavon  [sârbesc)  la  stânga  şi  cu  text  româ¬ 
nesc  la  dreapta,  tipărit  cu  cheltuiala  lui  Grigorie 
Stanovici,  diortosită  de  Evloghie  monahul  şi  culeasă 
de  Damaschin  diaconul,  zeţar  fiind  un  anume  Ilie,  cu 
binecuvântarea  mitropolitului  Gavril  al  Moldovei,  şi 
a  mitropolitului  Pavel  Nenadovici  din  Carloviţ. 

Dl  lorga  spune  că  mitropolitul  Gavriil  al  Mol¬ 
dovei  a  poruncit  „să  se  facă  din  greceşte  o  nouă 
traducere  românească  a  cărţii,  pe  care  o  întitulează: 
„îndreptarea  păcătoşilor,  adecă  învăţătură  către  cel 
ce  se  pocăieşte,  cum  se  cade  să  se  ispoveduiască“ 
[Ist.  Bis.  Rom.,  voi.  II,  p.  160). 

Noi  ne  ocupăm  de  ediţia  cu  text  slavon  şi  ro¬ 
mânesc,  tipărită  la  Iaşi  în  1785. 

Deoarece  nicăiri  nu  ni  se  vorbeşte  mai  amă¬ 
nunţit  despre  ea,  am  socotit  necesar  a-i  da  conţinutul 

pe  scurt  Fericitul  episcop  Vichentie  spune  că  a  fost 
îndemnat  a  scrie  cartea  pentrucă  în  vizitele  cano¬ 
nice  a  constatat  multe  rele:  „trecând  prin  oraşe  şi 
sate,  peste  nădejdea  mea  am  aflat  multe  nespuse 
spurcăciuni  şi  îngreuieri  de  suflete  cele  ce  şi  a  le 
pomeni  cu  frică  este:  că  sau  aflat  bătrâni  de  80 
ani,  cari  dela  naşterea  sa  de  ispovedanie  şi  de  du¬ 
hovnic  n’au  ştiut:  cu  cât  mai  vârtos  cu  sfintele  taine 
nu  s’au  cuminecat,  bisericile,  lăcaşurile  Domneşti 
ce-s  de  rugăciune,  nu  le-au  văzut,  fără  de  cât  când 
sa  întâmplat  cuiva  dintru  aceştia  a  se  căsători  şi  a 
se  cununa.  Ce  fel  dară  de  credinţă  mântuitoare  şi 
viaţă  creştinească  şi  supunere  stăpânitorilor  dela 
unii  ca  aceştia  putem  aştepta,  când  ei  întru  atâta 
necunoştinţă  de  Dumnezeu  şi  de  Mântuitorul  Hri- 
stos  şi  întru  atâta  nebăgare  de  seamă  a  legii  fără 
de  frică  trăind  ?“ 

Văzând  aceste  scăderi  a  scris  cărticica  aceasta 
ca  preoţii  să  o  aibă  ca  dreptar  în  activitatea  lor  du¬ 
hovnicească  [pag.  7],  Apoi  continuă  autorul,  arătând 
că  toţi  păcătuim  [Psalm  20,  v.  9  şi  I  Ioan  1,  v.  8]. 
Deci  „de  va  şi  cădea  vre  un  om  în  vre-o  greşală, 
voi  cei  duhovniceşti  îndreptaţi  pe  omul  ca  acela  cu 
duhul  blândeţelor“  [Gala!  6,  v.  1], 

Autorul  aseamănă  pe  păcătos  cu  cel  căzut  între 
tâlhari  care  a  primit  vin  şi  untdelemn  pe  rane. 
Vinul  —  zice  autorul  —  înseamnă  legea  lui  Dum¬ 
nezeu,  care  înfricoşază  pe  păcătos,  iar  untuldelemn 
ar  însemna  pocăinţă  şi  iertarea  păcatelor  [pag.  19]. 

Duhovnicul  este  dator  a  arăta  celuice  se  po- 
căieşte,  puterea  şi  răutatea  păcatului  în  care  singur 
a  ajuns.  Păcătosul  trebue  să  vadă  că  el  a  mâniat 
pe  Dumnezeu  [Ps.  5,  v.  5]  şi  că  a  spurcat  sângele 
Fiului  lui  Dumnezeu.  „Cât  de  amară  muncă,  soco¬ 
tiţi,  va  lua  celce  a  călcat  pe  Fiul  lui  Dumnezeu,  şi 
a  socotit  a  fi  de  obşte  sângele  legii  cu  care  s’a 
sfinţit  şi  a  ocărât  duhul  darului"  [Evrei  10,  v.  29). 

Cât  de  bine  spune  cartea  aceasta  ca  preotul  să 
cerceteze  pe  penitent  ca  el  să  nu  fi  stins  darurile 
Duhului  Sfânt  [I.  Tes.  5,  v.  19],  să  nu  fi  căzut  în  ne- 

credinţă  şi  nu  fi  stricat  legătura  botezului!  Căci 
plata  păcătosului  este  moartea  [Rom.  6,  v.  23]  şi 
înfricoşat  lucru  este  a  cădea  în  mânile  lui  Dumnezeu 
celui  viu  [Evrei  10,  v.  31] !  Preotul  lămurind  pe  peni¬ 
tent,  asupra  acestor  texte  din  Sf.  Scriptură  îl  va 
aduce  la  umilinţă  şi  părere  de  rău,  urmând  urgi- 
sirea  păcatului  şi  propunerea  de  a  nu  mai  păcătui 
[pag.  29]. 

Preotul  e  dator  să  arate  păcătosului  şi  dispreţul 
lumii,  la  care  se  expune  şi  pedeapsa  lumească,  la 
care  ajunge  dacă  nu  se  îndreptează.  Deci  păcătosul 
înţelegând  acum  urmările  păcatului,  poate  fi  luminat 
de  duhovnic  asupra  iertării  divine,  precum  samari- 
neanul  milostiv  după  vin  [care  arde  rana]  a  turnat 
untdelemn  pe  ranele  bolnavului  [87], 

Autorul  trece  apoi  şi  arată  că  mai  greu  păcat 
este  desfrânarea  decât  alte  păcate  [p.  39],  [Iov  31, 
v.  9:  Sirah  23,  22]  ruinând  şi  trupul  şi  sufletul. 
Adam  o  femee  a  primit,  iar  nu  mai  multe  [p.  47]; 
sfântul  Apostol  Pavel  spune  anume  ca  să  se  căsă¬ 
torească  celce  nu  poate  trăi  altcum,  deci  exclude 
legătura  afară  de  căsătorie:  „mai  bine  este  să  se 
căsătorească  decât  să  ardă“  [T.  Cor.  7,  v.  9]. 

Păcatul  e  urmarea  nesupunerii  faţă  de  Dum¬ 
nezeu:  iubeşti  făptura  şi  nu  pe  făcător  [53]. 

Urmează  apoi  diferite  pedepse  prevăzute  în 
legea  lui  Moise  pentru  păcate.  Din  Noul  Testament 
citează  textele  dela  I  Cor.  6,  v.  9  apoi  Galat  5,  v. 
20  şi  Efes.  5,  v.  5,  iar  ca  pedepse  arată  locurile 
dela  Geneză  34,  v.  25  şi  Numerii  25,  v.  9. 

Cele  de  până  aici  ar  însemna  turnarea  vinului 
peste  rana  păcătosului,  iar  untdelemnul  este  iertarea. 
Duhovnicul  va  arăta  păcătosului  că  Dumnezeu  vo¬ 
ieşte  mântuirea  lui  [Fapte  4,  v.  13;  Rom.  5,  v.  20; 
Ieremia  31,  v.  34  33,  v.  8;  Marcu  2,  v.  17  etc.].  Po¬ 
căinţa  Ninivitenilor  este  adusă  ca  semn  de  îndurare 
multă  dela  Dumnezeu  [p.  89],  la  fel  cazul  lui  David, 
al  femeei  păcătoase,  al  tâlharului  de  pe  cruce  etc. 
Păcătosul  să  creadă  că  şi  el  poate  fi  iertat,  cum 
Dumnezeu  a  iertat  pe  alţii  şi  se  va  curăţi  [p.  93], 

Păcătosul  nu  numai  să  fie  povăţuit  a  crede,  că 
Dumnezeu  îl  mântuieşte,  dar  să  caute  a  fugi  de  plă¬ 
ceri  [Colos.  3,  v.  7]  şi  să  se  roage  lui  Dumnezeu  a-i 
ajuta  să  se  pocăiască  [pag.  103]  fiindcă  fără  ajutorul 
lui  Dumnezeu  nimeni  nu  se  poate  îndrepta.  Preotul 
încă  să  se  roage  în  taină  pentru  fiii  săi  duhovniceşti,, 
ca  Dumnezeu  sâ-i  întoarcă  la  pocăinţă  [pag.  105]. 
Nesăţiosului  să-i  dea  canon  de  postire,  desfrânatului 
canon  de  înfrânare.  Canonul  nu  este  pedeapsă 
pentru  păcat  [pag.  113]. 

Preotul  să  deslege  de  păcat  pe  celce  arată 
destulă  pocăinţă  şi  dor  de  îndreptare  [122]  şi  să 
păstreze  secretul  mărturisirii  [127 — 129].  La  pag. 
133  se  dă  povaţa  ca  pe  celce  a  aprins  sau  a  ucis,, 
dacă  nu  face  pocăinţă  sinceră,  să-l  deferim  judecăţii 
lumeşti,  adecă  în  cazul  acesta  pecetea  mărturisirii 
nu  ar  fi  obligatorie! 

Autorul  îndeamnă  apoi  ca  fiecare  creştin  să  se 
ispitească  pe  sine  [p.  147].  Omul  are  viaţă  scurtă,, 
deci  să  se  pocăiască  făcând  adevărată  pocăinţă,  cu 
post  şi  rugăciuni  umilite  [p.  161].  Preotul  să  fie  blând 
în  obligarea  canonului  [p.  167]. 

Acesta  ar  fi,  —  foarte  pe  scurt  —  conţinutul 
broşurei  de  168  pagini. 

Am  citit-o  în  timpul  recreaţiei  mele,  la  Sf.  Mănă¬ 
stire  Sinaia,  în  a  cărei  bibliotecă  se  află.  Meditat-am 
mult  asupra  ei  şi  gânditu-rnam  întrebător,  dacă  eu 
şi  preoţii  mei  am  făcut  tot  ceeace  este  posibil  pentru 
a  chema  pe  oameni  la  pocăinţă.  Am  scris  o  bro¬ 
şură  specială  în  materia  aceasta  şi  am  publicat-o 
în  „Biblioteca  Preotului  Ortodox"  din  Arad,  pentru 
trebuinţele  preoţimei.  Căci  dacă  pe  la  anii  1680 — 1765 
oamenii  nu  toţi  îşi  mărturiseau  păcatele,  nici  azi  nu 
le  mărturisesc  toţi. 

De  aceea  nu  vom  înceta  a  chema  pe  toţi  la 
pocăinţă,  pe  intelectuali,  plugari,  comercianţi,  indu¬ 
striaşi.  Misiunile  religioase  sunt  un  bun  prilej  de 
chemare  la  pocăinţă.  Sunt  şi  alte  mijloace  de  aducere 
a  sufletelor  pe  calea  pocăinţei.  Dacă  va  voi  Dum- 

nezeu  ne  vom  îngriji  pe  toate  căile  de  chemarea 
clerului  şi  poporului  la  pocăinţă  şi  îndeosebi  şi  de 
pocăinţa  intelectualilor.  Căci  trebue  toţi  să  ne  pre¬ 
gătim  a  mânca  trupul  Fiului  Omului  şi  a  bea  sângele 
Lui,  ca  viaţă  să  avem!  [Ioan  6,  v.  58]. 

Şahul  Persiei  are  în  tesaurul  său  un  glob  terestru 
foarte  preţios.  Marea  şi  ţările  de  pe  dânsul  nu  sunt 
pictate,  ci  sunt  alcătuite  din  mărgăritare  scumpe: 
Anglia  este  punctul  cu  rubine,  India  cu  diamante, 
iar  mările  cu  smaragd. 

Doresc  ca  sufletele  preoţilor  ortodocşi  ca  şi  ale 
credincioşilor  noştri  să  fie  împodobite  cu  pietri  şi 
mai  scumpe:  cu  virtuţile  adevăraţilor  creştini,  cari 
se  tem  de  Dumnezeu  şi  urmează  poruncile  Lui.  Vă 
chem  pe  toţi  la  pocăinţă,  aşa  cum  făcea  antecesorul 
meu  înainte  cu  aproape  200  de  ani 

f  Dr.  GRIGORIE  GH.  COMŞA. 

Episcopul  Aradului. 


CATOLICISMUL  ŞI  CULTURA 
MODERNĂ. 

[Urmare]. 

§  3.  Catolicismul  şi  mişcarea  literar-artistică. 

Literatura  catolică,  mai  mult  decât  toată  viata: 
spirituală  catolică,  na  putut  rămânea  neinfluinţată  de 
febra  timpului  postbelic.  Poeţii  catolici,  mai  ales  cei 
tineri,  au  fost  cuprinşi  de-o  nesiguranţă  lăuntrică  şi 
de-o  căutare  pripită  de  forme  nouă.  Leo  Weismantel, 
un  conducător  al  nouei  orientări,  declară  odată  [în 
Literarisches  Echo,  15  Dec.  1922]:  „Literatura  cato¬ 
lică,  care  nu  mai  e  astăzi  desigur  inferioară,  ci  stă 
la  acelaş  nivel  şi  chiar  la  unul  mai  înalt  ca  litera¬ 
turile  altor  sisteme  culturale  din  cuprinsul  poporului 
german,  a  fost  prinsă  şi  ea  de  pulsul  timpului  no¬ 
stru  bolnav,  al  zăpăcelii  de  azi,  al  nostalgiei  noastre 
dureroase,  al  saturaţiei  de  comoditatea  burgheză* 
al  vompi  arzătoare  de  sacrificiu  până  la  moarte  —  e 
un  copil  cuprins  de  friguri  în  braţele  maicii  Biserici". 1 

Tabloul  acesta  turbure  îl  oferă  mai  ales  lirica, 
ştiut  fiindcă  ea  e  într’o  mai  mare  măsură  confesiune 
personală.  Sensibilitatea  sufletelor  lirice  a  străbătut* 
sub  influinta  evenimentelor  neobişnuite,  momente 
de-o  exasperantă  tensiune  şi  fireşte  că  îşi  caută  o 
expresie  nouă,  străină  de  măsura  şi  de  formele  de 
până  acum,  ba  străină  de  chiar  orice  măsură  şi  formă. 

Din  colecţia  „Der  weisse  Reiter"  din  1920,  în 
care  sunt  adunate  contribuţii  de-ale  lui  Thrasolt, 
Weinrich,  Max  Fischer,  Iosef  Winckler  etc.,  transpiră 

1  I-  Overmans  S.  I.  Vom  „Weissen  Reiter"  bis  zum  Gottinger  Musen— 
aimanach.  St.  d.  Z.  Aug.  1923,  pg.  377. 

toată  nesiguranţa  aceasta  religioasă  şi  o  atmosferă: 
de  agitată  sensualitate. 

Ceeace  blamează  însă  mai  mult  criticul  Over- 
mans  în  lirica  acestei  antologii  e  expresia  voit  în¬ 
câlcită  şi  desechilibrată,  retorica  bombastică  şi  aglo¬ 
meraţia  neordonată  de  imagini  fără  noimă,  întreg 
acel  cortegiu  de  elemente  cari  parcă  n’au  alt  scop 
decât  să  înfrunte  capricios  toate  legile  limbii  şi-ale 
înţelesului  ei,  aceea  ce  se  cheamă  adecă  expresio¬ 
nism.  Overmans  respinge  argumentul  expresionis¬ 
mului  că  el  vrea  să  fie  expresie  a  vieţii  sufleteşti 
şi  nu  să  ţină  seamă  de  forme  tradiţionale,  că  vrea 
să  realizeze  în  poezie  ceeace  a  realizat  gotica  în 
arhitectură,  cu  întimpinarea  că  şi  gotica  sa  desvoltaf 
treptat  din  formele  arhitecturii  romanice,  ale  cărei 
legi  fundamentale  le-a  păstrat  totdeauna.  Criticul 
iezuit  compară  expresionismul  mai  degrabă  cu  ba¬ 
rocul  care  a  rupt,  din  pasiune  lăuntrică,  toate  liniile 
clare,  a  nesocotit  orice  formă,  ajungând  prin  aceasta 
să  nu  mai  poată  exprima  sentimente  adevărate,  ci 
numai  din  cele  bolnăvicioase,  sau  mai  degrabă  a 
devenit  o  simplă  expresie  bombastică,  nepornită 
dintr  un  sentiment  real. 

Cu  bucurie  semnala  Overmans  în  1923  că  sta¬ 
diul  acesta  a  fost  depăşit  şi  antologia  „Gottinger 
Musenalmanach"  din  1922  se  caracterizează  prin 
seriozitate,  măsură  şi  apreciere  a  valorilor  adevă¬ 
rate  ale  vieţii. 1  Unii  vor  să  vadă  în  depărtarea  de 
expresionism  începutul  unei  noui  clasici.  Aşa  crede 
Herman  Hefele,  cunoscut  pentru  supraevaluarea 
formei  obiective.  Pentru  el  „omul  romantic,  orientat 
subiectiv,  experiază  cosmicul  ca  o  simplă  răsfrân¬ 
gere  a  valorilor  şi  faptelor  interne;  el  rapoartă  ce-i 
în  afară  la  internul  său.  Omul  clasic,  orientat  obiectiv, 
experiază  ceeace-i  mai  adânc  personal,  sufletul  şi 
soartea  lui  sufletească,  numai  ca  o  asemănare  a 
legalităţii  eterne;  el  tinde  dinlăuntru  înafară  şi  mo¬ 
delează  într’un  tablou  obiectiv  experienţa  subiectivă". 

’  Art.  cit.  passim.  vezi  şi  Aiois  Stockman  S.  I.,  Dar  Graubiindner- 
dichter  Mauriis  Carnot  St.  d.  Z.  Ftbr.  193S,  pg.  333. 


359 


REVISTA  TEOLOGICĂ 


„Concepţia  romantică  înclină  spre  tot  ce-i  sufletesc, 
cea  clasică  spre  tot  ce  se  poate  tălmăci  corporal"- 
Voinţa  spre  forma  clasică,  reprimată  continuu  în 
epoca  liberalismului,  începe  să  câştige  din  nou  pre- 
ponderanţa. 1 

Martin  Rockenbach  vrea  să  exemplifice  ten¬ 
dinţa  spre  o  nouă  clasică  cu  antologia  pregătită  de 
el.  „Riickkehr  nach  Orplid".2  In  prefaţa  acestei 
antologii  are  expresii  de  felul  următor :  „Noi  tindem 
spre  Orplid,  spre  ţara  formei  pure,  a  formei  ce  se 
odihneşte  în  sine“.  „Noi  nu  mai  vrem  poeţi  cu  su¬ 
flet  sfâşiat,  cari  în  primul  rând  predică  şi  abia  în 
al  doilea  modelează.  Noi  nizuim  perfecţiunea  în  lu¬ 
crul  mărginit  pe  pământ  şi  în  timp".  Nu  mai  puţin 
de  42  de  poeţi  contribuesc  cu  poezii  şi  cu  mici  bu¬ 
căţi  în  proză  în  această  antologie.  întâlnim  între  ei 
pe  mulţi  din  „Weisser  Reiter“.  Clasica  lui  Rockenbach 
e  aşa  de  largă  încât  poeţii  ei  încap  şi  în  romantică, 
ba  chiar  şi  în  expresionism.  E  de  ajuns  o  mică  ve¬ 
leitate  spre  formă  definită,  ca  poeţi  de  cele  mai  di¬ 
ferite  concepţii  sociale,  filozofice,  de  cele  mai  dife¬ 
rite  naturi  şi  preocupări,  de  cele  mai  nedomolite 
pasiuni  să  intre  în  clasica  lui  Rockenbach.  Această 
largeţă  faţă  de  necatolici,  dar  şi  această  concepţie 
despre  clasică,  îi  este  imputată  de  grupul  tradiţio¬ 
nalist  catolic  dela  revista  „Der  Grai",  condusă  de 
Fr.  Muckermann  S.  I.  şi  la  care  a  colaborat  şi  Roc¬ 
kenbach  înainte  de-a  se  despărţi  A.  Stockmann 3  de  ea. 
Stockmann  crede  că  sunt  prea  puţine  perspective 
pentru  o  adevărată  clasică.  Timpul  cu  tendinţele  lui 
spre  miraculos  şi  spre  cele  oculte,  spre  misticism 
şi  religiositate,  cu  multiplele  crize  cari  excită  ner- 
vositatea  şi  exasperează  sensibilitatea,  vorbeşte  mai 
degrabă  pentru  romantică. 4 

1  Das  Wesen  der  Dichtung,  Stuttgart  1923  după  A.  Stockmann,  Auf 
dem  wege  zu  einer  neuen  Klassik.  St.  d.  Z.  Dec.  1921,  pg.  214  urm. 

2  Essen  1924.  Orplid  e  numele  unei  ţări  imaginare  în  romanul  lui 
Eduard  Moricke:  „Pictorul  Nolten". 

*  ibid. 

4  ibid. 

Dar  mişcarea  dela  „Orplid"  mai  are  şi  o  altă 
însemnătate,  cu  mult  mai  mare  decât  cea  a  orien¬ 
tării  spre  o  nouă  clasică.  Ea  vrea  să  cultive  arta 
pentru  artă,  spre  deosebire  de  toate  celelalte  reviste 
literare  catolice,  cari  apreciază  operile  literare  mai 
mult  „din  punctul  de  vedere  pedagogic,  pastoral,  sau 
al  concepţiei  despre  lume1'.  Aceasta  este  cel  puţin  o 
părere  foarte  frecventă  în  cercurile  culte  catolice 
şi  o  convingere  fermă  la  cei  mai  mulţi  poeţi  şi  scrii¬ 
tori.  1  In  nici  un  alt  domeniu  nu  sa  manifestat  atât 
de  acut  criza  catolicismului,  tensiunea  dintre  Bise¬ 
rica  oficioasă  sau  ierarhia  ei  şi  dintre  apărătorii 
unei  mai  largi  autonomii  a  manifestărilor  culturale, 
decât  în  domeniul  literelor.  încă  în  „Weisser  Reiter" 
clericii  sunt  acuzaţi  că  „au  păgubit  enorm  creşti¬ 
nismul".  2  Mai  categoric  se  manifestă  această  nemul¬ 
ţumire  în  volumul  festiv  dedicat  preotului-poet  Mum- 
bauer  în  1927,  cu  ocazia  împliniri  a  60  ani,  de  căire 
poeţi  şi  scriitori  admiratori.  încă  în  introducere  A. 
F.  Binz  condamnă  pe  ceice  mai  cred  „că  pot  pro¬ 
mova  ideea  catolică  în  spiritul  depăşit  al  unei  apo¬ 
logetici  înguste,  cu  ameninţări  inquisitoriale  şi  cu  ge¬ 
sturi  presumpţioase  de  dărâmător  de  idoli".  Aceşti 
păzitori  ai  tradiţiei  nu  fac  decât  rău  Bisericii,  care 
„niciodată  nu  trebue  identificată  cu  o  perioadă  din 
evoluţia  ei,  atâta  timp  cât  e  Biserica  lui  Dumnezeu". 
„Eram,  declară  Binz  în  numele  generaţiei  tinere, 
prizonieri  plini  de-o  nemărginită  sete  după  ceeace-i 
omenesc.  Nu  voiam  altceva  decât  să  fim  oameni 
între  oameni.  Şi  pentru  acest  ideal  simplu  şi  totuşi 
mare  luptăm  încă  şi  azi".  Intr’o  anchetă  ce  urmează 
în  acelaş  volum  asupra  situaţiei  în  care  se  află  li¬ 
teratura  catolică  de  azi,  majoritatea  colaboratorilor 
denunţă  aceeaş  inerţie  a  cercurilor  oficioase  cari, 
sub  pretextul  că  trăesc  şi  luptă  în  numele  lui  Hri- 
stos,  menţin  catolicismul  în  exil,  în  ghetto  faţă  de 


1  Fr.  Muckermann  S.  J.  Zeitgemăsse  Literaturfragen,  St  d.  Z.  Oct. 
1926,  pg.  65. 


5  Overmanns  art.  cit.  pg.  378. 

cultura  timpului,  deşi  afirmă  că  s’a  reîntors  din  acel 
exil.  Tensiunea  aceasta  dintre  Biserică  şi  cultură 
este  simţită  de  cei  mai  mari  scriitori  catolici  ger¬ 
mani:  de  Iakob  Kneip,  de  Weismantel,  de  Herwig. 
Primul  a  ţinut  tot  în  1927  şi  o  conferenţă  la  Koblenz» 
în  care  a.  scos  în  relief  toate  piedecele  puse  de  cler 
literaturii  catolice. 1 2  Fr.  Muckermann  găseşte,  se  în¬ 
ţelege,  cuvinte  de  apărare  a  clerului,  şi  cere  poeziei, 
ca  pe  lângă  tot  interesul  ce  trebue  să-l  aibă  faţă  de 
orice  manifestare  de  viaţă,  să  isvorască  mai  mult 
din  concepţia  catolică  despre  lume. J 

După  războiu,  cel  puţin  în  Germania,  acest  lucru 
nu  s’a  realizat,  Operile  mai  de  seamă  ale  scriito¬ 
rilor  nu  prezintă  aproape  nimic  din  caracterul  spe¬ 
cific  catolicismului,  iar  cele  cari  au  această  tendinţă 
rămân  de  cele  mai  multe  ori  departe  de  cerinţele 
artei. 3 

Dintre  cele  trei  romane  mai  de  seamă  apărute 
în  lagărul  catolic:  trilogia  „Rita“  de  dna  Handel- 
Mazzeti,  „Strâmtoraţii"  [Die  Eingeengten]  de  Franz^ 
Herwig  şi  „Grimmingtor"  de  Paula  Grogger, 4 *  doar 
în  primul  dacă  întâlnim  un  spirit  ataşat  idealurilor 
catolice. 4 

In  literatura  dramatică  se  observă  o  depăşire 
a  contrastului  naturalism  [impresionism)  —  expresio¬ 
nism  spre  o  formă  care  să  le  cuprindă  pe  amân¬ 
două,  spre  un  aşa  numit  sintetism.  Autorii  dramatici 
de  azi  fie  că  pornesc  dela  [naturalism)  prelucrarea 
dramatică  a  cotidianului  spre  a  se  ridica  într ’o  sferă 
în  care  se  disoalvă  toate  contrazicerile,  fie  că  încep 
lupta  în  lumea  ideilor  [expresionism)  căutându-i  apli¬ 
caţie  în  datele  vieţii  concrete. 6  La  a  doua  categorie 

1  Fr  Muckermann,  Zur  sogennanten  katholischen  Literaturkrise  St. . 
d.  Z.  Nov.  1927,  pg.  119  urm. 

2  ibid.  3  ibid. 

1  S.  Stâng,  „Die  Eingeengten"  und  „Das  Grimmingtor"  St.  d.  Z.  Dec. 

1927,  pg.  213 

6  S.  Stâng,  Das  Vermăchtnis  Ritas,  St.  d.  Z.  Apr.  1924,  pg,  6  urm. 

e  Aşa  socoate  Haas  Franck  în  ..Drama  der  Gegenwart"  după  S.  Stâng, 
Von  neuen  Dramen  St.  d.  Z.  Nov.  1924,  pg,  133  urm. 

aparţine  scriitorul  catolic  Leo  Weismantel. 1 * 3 *  O  in- 
fluinţă  în  sensul  acestei  armonizări  a  naturalismului 
şi  a  expresionismului  se  aşteaptă  şi  dela  creaţiu- 
nile  dramatice  provenite  din  mişcarea  tineretului. 

Asociaţiile  de  tineri  se  silesc  afară  de  aceea 
să  reînvie  vechile  reprezentări  de  mistere  în  Bise¬ 
rică  în  legătură  cu  alte  ceremonii  bisericeşti.  De 
multeori  acestor  reprezentări  le  stă  la  bază  numai 
o  temă  generală  pe  care  o  umplu  de  fiecare  dată 
cei  ce  o  interpretează,  după  calităţile  personale  şi 
dispoziţia  momentului. 8 

Un  loc  cu  mult  mai  important  a  dobândit  cato¬ 
licismul  pe  terenul  literaturii  în  Franţa.  încă  dela 
începutul  secolului  nostru  s’au  produs  o  serie  de 
conversiuni  în  lumea  scriitorilor.  Primii  au  fost  Bru- 
netiere,  Huysmans,  Bourget.  Până  la  războiu  numărul 
lor  a  tot  crescut.  Mulţi  dintre  ei  au  căzut  pe  front 
(Peguy,  Psichari  etc.j.  După  războiu  întoarcerea 
aceasta  spre  catolicism  a  continuat.  Scriitori  iluştri 
ca  Louis  Bertrand,  Francis  Jammes,  Paul  Claudel, 
Henry  Gheon,  Paul  Casin,  Rene  Bazin,  Massis  etc.„ 
filozofi  ca  Maritain,  Chevalier  propagă  azi  în  scrie¬ 
rile  lor  idealurile  catolice.  In  1921  sa  ţinut  chiar  un 
congres  al  scriitorilor  catolici  şi  de  atunci  în  fie¬ 
care  an.  Tot  atunci  s’a  hotărât  ca  scriitorii  să  fie 
convocaţi  în  fiecare  an  la  câte  o  serie  de  exerciţii 
spirituale. 

Influinţa  lor  se  arată  şi  în  teatru,  pentru  care 
scriu  bucăţi  de  inspiraţie  religioasă.  Gheon  a  reîn¬ 
viat  în  teatru  misteriile  creştine,  aşa  de  iubite  în  evul 
mediu. a 

Precum  în  literatură  aşa  şi  în  domeniul  artelor 
propriu  zis,  câţiva  ani  după  războiu  a  stăpânit  aproape 
exclusiv  expresionismul,  apoi  de  prin  anul  1925  se 
marchează  o  trecere  leală  spre  o  „nouă  obiectivi- 


1  ibid.  MO. 

*  ibid. 

3  P.  Doncoeur  S.  I.  Die  Gegenwartshoffnungen  der  Katholiken  Fran- 

kreichs  auf  religidsen  Gebiete  St.  d.  Z.  Iunie  1922,  pg.  189 — 192. 

tate"  [Neue  Sachlichkeit]  sau  „noua  clasică". 1  Kreit- 
maier,  criticul  de  artă  iezuit,  caracterizează  noua 
direcţie,  în  opoziţie  cu  expresionismul,  care  era 
strigăt,  exasperare,  îndoială  şi  extaz,  patimă  şi  di¬ 
namică  sufletească  ce  sfâşia  formele  naturii  spre 
a-şi  exprima  starea  lăuntrică  agitată,  ca  tăcere,  li-  > 
nişte,  calm.  Xilogravura  „Maria",  a  expresionistului 
Schmitt-Kottulf  şi  chipul  drăgălaş,  de  madonă,  al  lui 
Wilhelm  Heise,  sunt  exemple  grăitoare  despre  deo- 
sebirea  amintită.  „Natura  moartă"  expresionistă  e  7 
răscolită  de  puteri  ascunse ;  în  direcţia  nouă  totul  e 
calm,  o  natură  moartă  în  sens  propriu.  Expresioni-  . 
stul,  zugrăvind  oraşul,  învălmăşa  totul  şi  căuta  din 
oraş  aspectele  cele  mai  agitate,  pe  când  „Strada  de  i 
oraş  mare"  a  lui  Oskar  Trepte  e  goală  şi  tăcută.  " 

Faţă  de  impresionism,  arta  cea  nouă,  deşi  e  ca  * 
şi  aceea;  îndreptată  spre  obiect,  spre  deosebire  de  . 
subiectivismul  expresionist,  prezintă,  deasemenea,  ' 
note  ce-o  disting.  Obiectul  impresionistului  nu  era  o 
simplă  bucată  din  natură,  ci  una  văzută  printr’un 
temperament,  în  ţesătura  luminii  şi  a  atmosferă ;  de  5 
aceea  multiplele  nuanţe  de  culoare  şi  acea  notă  de 
viu-tremurător  în  tablourile  impresioniste.  „Noua 
obiectivitate"  exclude,  dimpotrivă,  toate  efectele  de 
lumină  şi  de  atmosferă.  Obiectele  stau  în  faţa  noa-  < 
stră  direct  şi  tăios,  desbrăcate  de  vălul  eteric,  întrun 
spaţiu  gol  de  aer.  Aşa  mai  ales  la  Kanoldt  şi  grupul 
său.  Nuanţele  de  culori  nu  mai  sunt  căutate;  un 
singur  ton  simplu  e  suficient.  Liniile  precise  ale  -4 
obiectului  sunt  lucrul  de  frunte. 

Cu  toate  acestea  noua  artă  nu  coincide  cu  cea 
naturalistă.  Noua  obiectivitate  nu  se  pierde  aşa  de 
mult  în  amănunte.  Ei  îi  ajunge  obiectul  în  totalitate,  pe 
care  îl  netezeşte,  îl  calcă  cu  ferul,  spre  a  nu  întuneca 
esenţialul  prin  trăsături  singulare.  Aceasta-i  un  fel  de 
stilizare.  Iar  unde  sunt  tendinţe  de  stilizare,  acolo 


1  ,,Neue  Sachlichkeit"  a  fost  la  început  titlul  expoziţiei  din  Mann- 
heim  1923,  devenind  pe  urmă  nume  al  întregei  mişcări  mai  nouă.  I.  Kreit- 
maier,  Der  Barometerstand  der  Kunst  St.  d.  Z.  Sept.  1926  pg.  453  urm. 

principiul  naturalismului  e  frânt.  Când  arta  cea  nouă 
zugrăveşte  pomi,  orândueşte  frunzele  în  ordine  ca 
soldaţii,  pe  când  naturalismul  le  lăsa  în  desordine, 
cum  le  vedea. 

Din  aceste  caracterizări  prin  contrast,  rezultă 
întreg  specificiul  artei  nouă :  o  tendinţa  spre  obiectul 
pur,  spre  a-1  surprinde  în  ce  are  esenţial,  nealterat 
de  relaţiile  cu  alte  obiecte  sau  de  condiţiile  de  per¬ 
spectivă;  o  tendinţă  spre  obiectul  ce  se  odihneşte 
în  sine.  Chiar  când  se  redau  grupuri,  între  figurile 
singuratice  nu  există  nici  o  comunicare,  ci  fiecare 
trăieşte  în  sine.  Tendinţa  aceasta  spre  obiectul  pur, 
nealterat  de  influenţe  subiective,  se  vădeşte  ca  o 
paralelă  la  fenomenologia  din  filozofie. 

Dar  aceste  obiecte  cari  ni  se  prezintă  direct  şi 
în  acelaş  timp  izolate  în  misterul  vieţii  lor  interne, 
trezesc  în  privitor  un  sentiment  straniu  de  nelinişte ; 
îţi  pare  că  obiectele  năvălesc  pe  tine  cu  tot  ascunsul 
lor  magic,  nemai  existând  între  tine  şi  ele  stratul 
de  aer  care  să  le  reţină  la  distanţă. 1 

Catolicismul  priveşte  cu  simpatie  această  nouă 
orientare  artistică,  bucurându-se  mai  ales  că  a  fost 
depăşit  expresionismul  faţă  de  care  a  avut  o  atitu¬ 
dine  absolut  critică  pentru  subiectivismul  lui  şi  pentru 
repudierea  oricărei  forme.  El  aşteaptă  dela  redes¬ 
coperirea  naturii  şi  a  staticei,  restabilirea  legăturii 
dintre  artă  şi  popor,  singura  condiţie  care  poate 
ajuta  unei  noui  orientări  artistice  să  pătrundă,  cu 
creaţiuni  religioase,  şi  în  Biserică. 2  Un  motiv  mai 
mult  pentru  atitudinea  sa  binevoitoare,  are  catoli¬ 
cismul  în  faptul  că  noua  artă  urmăreşte  o  stilizare 
a  obiectului  singular,  spre  a-1  ridica  la  rangul  unui 
tip  general,  cerinţă  necesară  pentru  icoanele  destinate 
să  permită  fiecărui  credincios  să  plaseze  în  liniile 
largi  ale  unei  şeme  generale  reprezentarea  care-i 
convine  despre  persoanele  sfinte.  Caracterul  acesta 
de  tip  şi  statica  sacrală  au  fost  calităţile  picturii 

1  I.  Kreitmaier  art.  cit.  passim, 

2  ibid  pg.  466. 

vechi  bisericeşti  şi  le-a  menţinut  Biserica  ortodoxă 
până  azi,  în  arta  bizantină,  pe  când  în  Apus  dela 
Michel  Angeio  aceste  lucruri  nu  s’au  mai  înţeles, 
iar  Biserica  trebuind  să  urmeze  evoluţiei  generale 
a  deschis  porţile  picturii  dinamice  şi  naturaliste. 1 

Dar,  fie  că  elementele  acestea,  favorizate,  ale 
nouei  orientări  sunt  încă  numai  în  faza  tendinţelor 
ce  se  degajează  cu  greu  de  motivele  expresioniste 
sau  fie  că,  chiar  realizate  aceste  tendinţe  şi  prin¬ 
cipial  apreciate  de  cunoscători,  sunt  considerate  de 
popor  ca  inovaţii  şi  refuzate,  fapt  e  că  după  răz- 
boiu  nu  s’a  creat  nimic  prea  remarcabil  în  arta 
religioasă  şi  criticii  catolici  de  artă  vorbesc  de-o 
criză  a  artei  creştine. 2  Deşi  nu  e  exclusă  obişnuirea 
poporului  cu  produsele  nouei  arte,  pentrucă  cu  toate 
direcţiile  noui  s’a  obişnuit  pe  încetul,  totuşi  până  azi, 
afară  de  mici  excepţii,  în  lupta  încinsă  între  tendinţa 
de  înoire  a  artei  religioase  şi  cea  tradiţionalistă,  bi¬ 
ruitoare  este  cea  din  urmă.  Copierea  sclavică  a 
creaţiunilor  vechi,  mai  ales  ale  celor  din  epoca  na¬ 
turalistă,  e  uşurată  azi  şi  de  tehnica  reproducerilor 
mecanice,  prin  ceeace  se  înlătură  şi  bruma  de  suflet 
şi  de  originalitate  ce  s  ar  mai  putea  pune  în  repro¬ 
ducerea  cu  mâna.  Reproducerile  acestea  tehnice 
sunt  apoi  şi  cu  mult  mai  ieftine  ca  lucrul  artistului. 
Astfel  ceice  se  adresează  azi  artistului  s’au  înpu- 
ţinat,  iar  artistul  pus  în  faţa  pretenţiilor  de  a-şi  sa¬ 
crifica  idealul  pe  care-1  urmăreşte  în  creaţiile  lui 
originale  şi  de-a  face  operă  de  copiator,  sau  re¬ 
nunţă  la  activitatea  pe  teren  religios,  sau  îşi  pierde 
personalitatea  de  artist. 3 

'  Kreitmaier,  Konfessionelle  Kunst  St.  d.  Z.  Oct.  1922,  pg.  61. 

’  Kreitmaier,  Die  Krisis  der  cliristlichen  Kunst,  St.  d.  Z.  Febr.  1923, 
pg.  377  urm.  Kreitmaier  numeşte  între  pictorii  catolici  de  azi,  cari  reuşesc 
să  creeze  în  spiritul  timpului  din  izvorul  tradiţiei,  pe  Karl  Gaspar,  Hermann 
Bantle  şi  Felix  Baumhauer,  Konf.  Kunst,  pg.  64.  In  Franţa  se  remarcă 
Maurice  Denis,  Desvallieres,  Reyre,  C  Besnard,  Serusier  etc ,  în  Italia 
Micheletti,  Mistruzzi,  Attîlio  Selva,  Kreitmaier,  Eine  Ausstellung  christlicher 
Kunst  in  Rom.  St.  d.  Z.  Aug.  1925,  pg,  393. 

“  Kreitmaier,  Die  Tragik  des  Christlichen  Kiinstlers  St.  d.  Z.  Iulie 
1927,  pg,  292  urm. 

In  arhitectura  religioasă,  mai  puţin  ca  în  pictură, 
şi  în  sculptură, nu  sa  produs  nimic  care  să  nu  poată 
fi  încadrat  în  stilurile  tradiţionale  bisericeşti.  Unele 
tendinţe  de-a  aplica  la  arhitectura  bisericească  stilul 
clădirilor  moderne,  sunt  reprobate.  A.  Perret  a  pre¬ 
zentat  la  expoziţia  de  artă  creştină  a  anului  jubilar 
[1925]  din  Roma,  un  plan  pentru  o  biserică  din 
Nancy,  care  pare  mai  de  grabă  planul  unei  gări  sau 
al  altei  clădiri  industriale. 1 

In  muzica  bisericească  domneşte  o  şi  mai  pu¬ 
ternică  întoarcere  la  ce-i  vechiu.  Am  văzut  la  mi¬ 
şcarea  liturgică  cât  de  multă  atenţiune  se  dă  rena¬ 
şterii  cântării  gregoriane. 

(Va  urma]  Dj\  D.  STĂNILOAE. 


(se) 


1  Kreitmaier,  Eine  Ausstellung  etc. 


CHRISTOLOGIA  ANTIOCHIANÂ 

LA  SFÂRŞITUL  SECOLULUI  IV.  ŞI  ÎNCEPUTUL 
SECOLULUI  V. 

Inima  christologiei  este  uniunea  ipostatică,  adecă 
unirea  neîmpărţită  şi  nedespărţită,  neamestecată  şi 
neschimbată  a  celor  două  naturi  în  unica  persoană 
a  lui  Isus  Hristos.  Ea  este  totodată  şi  cel  mai  mare 
şi  mai  minunat  mister  al  ei,  căci  prin  ea  s’a  îm¬ 
preunat  indisolubil  ceriul  cu  pământul,  nemărginirea 
cu  mărginirea,  Ziditorul  cu  zidirea.  Apostolul  nea¬ 
mului  înfiorat  în  toată  fiinţa  lui  de  mărirea  acestui 
mister,  na  putut  să  rostească  în  faţa  lui  decât  cu- 
vir iele  unei  închinări  profund  smerite  şi  pline  de 
frică  sfântă:  „Cu  adevărat  mare  este  misterul  evlaviei. 
Dumnezeu  s5a  arătat  în  trup“. 1 

Definirea  teologică  a  acestui  mister  s’a  făcut 
abia  în  sinodul  al  IV.  ecumenic  din  Calcedon,  la 
451  şi  anume  după  lupte  grele,  care  au  durat  aproape 
un  veac.  In  conştiinţa  vie  a  creştinătăţii  din  primele 
trei  veacuri  şi  jumătate,  el  a  fost  păstrat  şi  crezut 
în  mod  nedesvoltat.  Aceasta,  pentrucă  pe  planul 
prim  al  preocupărilor  teologice  era  misterul  despre 
Dumnezeul  cel  întreit  în  persoane  şi  totuşi  unic  în 
fiinţă.  El  a  absorbit  în  cea  mai  mare  parte  puterea 
de  cugetare  şi  de  luptă  a  teologilor  celebri  din  acel 
timp.  îndată  ce  a  fost  asigurată  însă  consubstanţia¬ 
litatea  [nu novo lu)  Logosului  cu  Dumnezeu-Tatăl,  a 
răsărit  ca  dela  sine  întrebarea:  Cum  s’a  unit  acest 
Logos  cu  natura  umană  la  întrupare?  Sau  şi  mai 
precis:  Ce  fel  de  raport  există  între  divinitate  şi 
umanitate  în  persoana  istorică  a  lui  Isus  Hristos  ?’ 

1  I.  Tim  3.  16. 

;  Cel  dintâi  răspuns  la  această  întrebare  —  prin 

care  s’a  făcut  apoi  şi  trecerea  dela  problema  tri- 
1  nitară  la  cea  strict  hristologică  —  l-a  dat  Apolli- 
narie  cel  tânăr,  dela  360  înainte,  episcop  al  Laodi- 
ceei  din  Siria.  El  considera  deoparte  unitatea  per¬ 
sonală  în  Isus  Hristos  ca  piatra  unghiulară  a  sote- 
riologiei,  pe  de  altă  parte  însă  această  unitate  i  se 
părea  irealizabilă,  dacă  se  admit  în  Isus  Hristos 
două  naturi  complete,  cu  toate  proprietăţile  şi  ac- 
[  ţiunile  lor.  A  admite  două  naturi  complete  înseamnă 
a  admite  implicit  şi  două  persoane,  deoarece  esenţa 
personalităţii  rezidă  tocmai  în  activitatea  liberă,  care 
în  acest  caz  ar  fi  prezentă  la  ambele  naturi.  Unde 
sunt  două  persoane  nu  se  poate  realiza  o  unitate 
j  personală:  dvo  t sAtia  i'r  ysvtaat  ov  dvvarcu.1  Şi  to¬ 
tuşi  în  Isus  Hristos  există  această  unitate!  Dar  în¬ 
trebarea  este,  cum?  Ca  să  poată  ieşi  din  mijlocul 
greutăţilor  în  care  l-au  adus  premisele  sale  de  mai 
I  sus,  Apollinarie  a  recurs  la  psihologia  trihotomistă 
a  lui  Plato,  care  admitea  în  om  trei  părţi  constitu¬ 
tive  şi  anume:  Trup  suflet  animal  [t pv/ji)  şi 

suflet  raţional  [>/oăs]  şi  şi-a  zis:  In  Isus  Hristos  n’au 
fost  de  fapt  decât  primele  două  părţi  constitutive 
ale  naturii  umane,  iar  locul  sufletului  raţional  —  ca 
principiul  ei  personal  —  l-a  luat  însăşi  persoana 
divină  a  Logosului.  Unitatea  personală  a  lui  Isus 
Hristos  a  fost  salvată,  ce-i  drept  în  felul  acesta,  dar 
numai  prin  jertfirea  neiertată  a  integrităţii  naturii 
umane.  Soluţia  dată  de  Apollinarie  a  fost  respinsă 
cu  unanimitate  de  către  teologii  ortodocşi  contem¬ 
porani,  cari  au  accentuat,  în  opoziţie  cu  el,  desăvâr¬ 
şita  integritate  a  naturii  umane.  Se’nţelege  că  prin 
aceasta  problema  unităţii  personale  în  Isus  Hristos 
a  rămas  în  fond  tot  nedeslegată.  Dar  hotărârea  cu 
care  a  fost  ea  pusă  de  către  Apollinarie  şi  con¬ 
secvenţa  cu  care  a  fost  ea  —  deşi  greşit  —  solu¬ 
ţionată,  a  avut  cel  puţin  meritul  de-a  fi  făcut  din  ea 
problema  centrală  a  cercetărilor  teologice  viitoare. 


1  Contra  Apoflin  I,  2. 

Istoria  semnalează  apoi  în  curând  două  încer¬ 
cări  nouă  şi  deosebite  de-a  soluţiona  problema  de 
mai  sus.  Aceste  încercări  se  confundă  fiecare  cu 
una  din  aceste  două  şcoale  teologice  din  Orient  ale 
timpului  aceluia,  cu  şcoala  antiochiană  şi  cu  cea 
alexandrină.  Direcţia  luată  de  fiecare  din  ele  în  parte 
este  atât  de  caracteristică  şi  specifică,  încât  se  poate 
vorbi  cu  bun  temeiu  despre  o  christologie  antiochiană 
şi  despre  una  alexandrină.  Exagerarea  tendinţelor 
fundamentale  ale  celei  dintâi  a  adus  mai  târziu  la 
nestorianism,  iar  a  celei  din  urmă  la  eutichianism, 
deci  la  două  erezii  diametral  opuse. 

In  cele  ce  urmează  voi  încerca  să  redau  în 
trăsăturile  ei  generale  christologia  şcoalei  antiochiene, 
de  care  este  legată  nemijlocit  erezia  lui  Nestorie, 
cea  exprimată  şi  condamnată  de  către  sinodul  al 
III  ecumenic  din  Efes,  la  431. 

Prima  şcoală  antiochiană  au  întemeiat-o  presbi- 
terii  Lucian  şi  Dorotei  în  jumătatea  a  doua  a  sec. 
III.  Christologia  lor  avea  însă  alte  tendinţe  decât 
cele  pe  care  le  găsim  tot  în  Antiochia,  cam  un  veac 
mai  târziu.  Şcoala  a  fost  reînfiinţată  curând  după 
jumătatea  sec.  IV  de  către  Diodor,  mai  târziu  episcop 
al  Tarsului  [378 — 394]  şi  şi-a  ajuns  culmea  înfloririi 
prin  marele  său  ucenic  Teodor,  supranumit  „exe¬ 
getul",  mai  târziu  episcop  al  Mopsuestiei  [392—428]. 
Alţi  reprezentanţi  de  seamă  a  acestei  şcoale  au 
fost  loan  Gură  de  Aur  [-}-  407],  renumit  şi  el  ca 
exeget,  care  însă  na  luat  parte  activă  la  desvoltarea 
şi  profesarea  christologiei ;  apoi  Nectarie  [*j*  451]  în 
persoana  căruia  au  fost  condamnate  pentru  prima- 
dată  consecinţele  eretice  ale  şcoalei,  Teodoret  [■[■  457] 
episcopul  Cirului,  care  a  jucat  un  rol  foarte  impor¬ 
tant  în  istoria  nestorianismului  şi  în  fine  Ibas  al 
Edesei. 

In  şcoala  antiochiană  nouă  a  stăpânit  un  spirit 
cumpătat,  realist  şi  practic.  Acest  spirit  i-a  dus  pe 
reprezentanţii  ei  în  filozofie  la  un  eclectism  apro¬ 
piat  de  stoicism  şi  îndeosebi  la  filozofia  aristotelică 
cu  dialectica  ei  stringentă,  în  exegeză  la  scrutarea 

sensului  literal  printr’o  metodă  istorico-critică,  iar  în 
dogmatică  la  prelucrarea  raţională  a  dogmelor.  Pentru 
mister  nu  aveau  înţelegerea  necesară.  Antiochienii 
pot  fi  consideraţi  în  mare  parte  ca  întemeietorii  unei 
teologii  raţionaliste.  Fireşte,  că  toate  acestea  şi-au 
avut  repercursiunea  lor  îndeosebi  asupra  christo- 
logiei,  care  trona  atunci  în  centrul  cercetărilor. 
In  christologie  ei  au  accentuat  deosebirea  strictă 
dintre  cele  două  naturi,  integritatea  lor  şi  laturea 
psihologică  şi  etică  în  Isus  Hristos,  adecă  viaţa  şi 
acţiunile  sale  umane.  Atâta,  cu  privire  la  caracte¬ 
ristica  şcoalei  în  general. 

Trecând  la  expunerea  propriu  zisă  a  christolo- 
giei,  trebue  să  observ  dela  ’nceput,  că  ea  se  poate 
face  complet  numai  pe  baza  fragmentelor  destul  de 
bogate  rămase  dela  Teodor  al  Mopsuestiei.  Despre 
ceeace  a  învăţat  Diodor  al  Tarsului,  noi  nu  ne  mai 
putem  face  astăzi  o  idee  exactă,  deoarece  dela  el 
nu  mai  avem  decât  câteva  fragmente.  Totuşi  pe  baza 
acestor  fragmente,  care  conţin  propoziţiile  condam¬ 
nate  mai  târziu  în  persoana  lui  Nestorie,  apoi  pe 
baza  ştirilor  lui  Ciril  al  Alexandriei,  care  a  desco¬ 
perit  în  scrierile  lui  Diodor  şi  Teodor  izvorul  cel 
adevărat  al  nestorianismului 1  şi  a  compus  împotriva 
lor  chiar  o  scriere  specială,  conservată  numai  în 
fragmente, 2  pe  baza  mărturiei  lui  Leonţin  din  Bizanţ 3 
şi  a  lui  Folie, 4  pe  baza  anatemizării  lui  de  către 
două  sinoade, s  unul  ţinut  în  Constantinopol  la  anul 
499  şi  altul  în  Antiochia  la  anul  508  sau  509  şi  în¬ 
deosebi  pe  baza  mărturiei  lui  Nestorie,  care  spune 
limpede,  că  Diodor  şi  Teodor  „au  cugetat  aceleaşi 
lucruri  ca  şi  el  şi  nu  altele1',  ba  îi  numeşte  şi  pă- 


'  Ep.  XLV,  LXVII,  LXIX  şi  LXXI,  la  Migne  tom.  77,  col.  229,  336, 
340  şi  344. 

*  Liberatus:  Breviarium  caugae  nest  et  eutych.  Mg.  S.  L.  68  col. 
991  A  şi  Mg.  S.  Gr.  76  col.  1437—1451. 

3  Migne,  tom.  86,  col.  1364  C. 

*  Migne,  tom.  103,  col.  372  A. 

3  Hefele:  Conziliengeschichte,  voi.  II,  Ed.  II.  Freiburg  i,  Br,  1875,  pg. 
.625  şi  660. 

rinţi  ai  tuturor  în  viaţa  lor  şi  după  moartea  lor", 1 
putem  conclude  cu  certitudine,  că  în  sistemul  lui 
Diodor  al  Tarsului  au  mişunat  multe  idei  eretice. 

Diodor  şi-a  desvoltat  ideile  sale  christologic& 
îndeosebi  în  două  scrieri  şi  anume:  Kară  'SwovaiaoTu» 
[contra  Apollinariştilor]  şi  ntQi  %ov  iayiov  nvev/uarog^ 
In  lupta  pe  care  a  purtat-o  în  contra  apollinariştilor 
el  a  accentuat  integritatea  naturilor,  distingerea  şi 
neamestecarea  lor  întreolaltă  în  aşa  măsură,  încât 
a  ajuns  la  profesarea  unui  dioprosopism  veritabil. 

După  el  misterul  întrupării  constă  în  aceea,  că 
Fiul  cel  mai  înainte  de  veci  al  lui  Dumnezeu  a  luat 
întreg  pe  [fiul]  cel  din  David  şi  a  locuit  în  el.  Fiul 
lui  Dumnezeu  n’a  răbdat  două  naşteri,  una  mai  înainte 
de  veci  şi  alta  în  vremurile  de  apoi.  De  aceea  El 
nu  este  Fiul  Măriei.  Ceeace-i  muritor  din  fire,  numai 
ceva  muritor  poate  naşte  şi  trup  consubstanţial.  Cu¬ 
vântul  lui  Dumnezeu  nu  este  fiul  lui  David,  nici  fiul 
lui  David  nu  este  Fiul  lui  Dumnezeu.  Aceasta  pentrucă 
trebue  să  se  păzească  ordinea  naturală  a  lucrurilor. 
Fiul  lui  Dumnezeu  poate  fi  numit  şi  Fiul  lui  David, 
dar  numai  în  mod  abuziv  [viaia^Qriaj ikâo\,  pentru 
„templul"  cel  luat  din  David.  Omul  cel  născut  din 
Maria  este  Fiu  al  lui  Dumnezeu  după  har,  iar  Dum- 
nezeu-Cuvântul  după  natură.  Trupului  celui  luat  din 
noi  îi  şi  ajunge  filiaţiunea,  mărirea  şi  nemurirea  cea 
după  har,  căci  altfel  depăşeşte  graniţele  naturii  sale, 
ceeace-i  inadmisibil.  Chiar  şi  Cuvântul  lui  Dumnezeu 
n’a  voit  să  fie  fiul  lui  David,  ci  Domnul  lui.  Fiul 
Măriei  trebue  cinstit  într  o  închinare  cu  Fiul  lui  Dum¬ 
nezeu,  pentrucă  a  fost  templul  sau  locuinţa  Acestuia: 
„Adoramus  purpuram  propter  indutum,  et  templum 
propter  habitatorem,  formam  servi  propter  formam 
dei,  agnum  propter  pontificem,  assumptum  propter 
assumentem,  formatum  in  utero  virginali  propter 
omnium  creatorem.  His  confessis  rebus  unam  offer 


'  Nestorius:  Le  livre  d’Heraclide  de  Damas,  trad.  de  F.  Nan,  Paris. 
1910,  pg.  291  şi  293. 

veneratienem. 1  Cu  privire  la  motivul  întrupării  în¬ 
vaţă  ortodox.  El  se  întreabă:  Ce  nevoie  a  fost  de 
întrupare  ?  Şi  răspunde  tot  printr’o  întrebare :  Au 
nu  pentru  noi  a  luat  trupul?2 

La  atâta  se  reduce  ceeace  ştim  despre  doctrina 
christologică  a  lui  Diodor  al  Tarsului.  Dar  şi  numai 
atâta  ajunge,  pentru  a  putea  vedea  deja  la  el  no¬ 
tele  caracteristice  ale  antiochianismului. 

Teodor  al  Mopsuestiei  şi-a  desvoltat  christologia 
sa  ca  şi  Diodor  în  toiul  luptelor,  pe  care  le-a  purtat 
împotriva  apollinarismului.  Problemele  ei  centrale 
stau  în  legătură  nemijlocită  cu  soluţiile  false  ale 
acestuia.  Toate  deslegările  date  de  Teodor  sunt 
opuse  deslegărilor  date  de  Apollinarie.  Dar  întrucât 
în  opoziţia  sa  na  ştiut  să  păzească  măsura  cea  dreaptă, 
a  căzut  şi  el  în  erezie.  Apollinarie  a  ştirbit  natura 
umană  lipsindu-o  de  sufletul  raţional.  Teodor  a  apărat 
integritatea  acestei  naturi;  Apollinarie  a  accentuat 
mereu  unirea  cât  mai  intimă  a  celor  două  naturi. 
Teodor  dimpotrivă,  deosebirea  strictă  a  lor;  Apolli¬ 
narie  a  admis  o  unire  personală  între  o  natură  com¬ 
pletă  şi  alta  incompletă,  iar  Teodor  a  profesat  o 
unire  morală  între  două  naturi  complete,  purtate  de 
două  persoane  deosebite. 

In  cele  următoare  voi  expune  ceva  mai  amă¬ 
nunţit  afirmaţiile  de  mai  sus,  pe  baza  mărturiilor, 
care  ne-au  rămas  dela  Teodor. 

Doctrina  lui  Teodor  despre  integritatea  naturii 
umane  o  găsim  formulată  pozitiv,  într’un  simbol 
compus  de  un  necunoscut  —  pe  baza  scrierilor  sale 
—  şi  utilizat  din  sinodul  V.  ecumenic  din  Constan- 
tinopol  [553],  care  l-a  şi  condamnat.  „Trebue  a  şti. . . 
şi  despre  iconomie,  zice  el,  că  Dumnezeu-Cuvântul 
a  luat  om  întreg  din  sămânţa  lui  Avraam  şi  David, 
după  cuvântul  dumnezeeştilor  Scripturi,  fiind  după 
natură,  ceeace  au  fost  şi  aceia  din  a  căror  sămânţă 

1  Mar.  Mere.  ed  Baluzs,  pg.  351.  Citat  după  Loofs:  Leitfaden  zum 
Studium  der  Dogmeugeschicte,  Ed.  IV  Halle  1906,  pg.  283. 

1  Migne,  tom  33,  col.  1561. 

a  fost,  om  întreg  după  natură,  constătător  din 
suflet  raţional  şi  din  trup  omenesc  [oivtiQomov  rsĂntov 

cpvGtv  dc  Tt  voeqdg  K ai  oaqVidg  av vtGrâra 

ăyd Qcanivrjc].1  Omul  Isus  este  întru  toate  asemenea 
nouă  după  natură.  El  ne  depăşeşte  numai  prin 
graţia  cea  dată  lui. 2  Dar  întrucât  graţia  nu  schimbă 
natura,3  El  rămâne  în  fond  egal,  consubstanţial  cu 
noi/  Dacă  divinitatea  ar  fi  ţinut  întradevăr  locul 
sufletului  raţional  în  Isus  Hristos,  zice  Teodor  adre- 
sându-se  apollinariştilor,  atunci  nu  ne-ara  putea 
explica  cum  de  a  fost  El  susceptibil  de  frică  în  t  ' 
decursul  patimilor?  Cum  a  adus  lui  Dumnezeu  — 
după  cuvintele  fericitului  Pavel  —  rugăciuni  şi  cereri 
cu  strigare  mare  şi  cu  lacrimi  ?  Cum  a  putut  fi  cu¬ 
prins  de  atâta  frică  încât  a  asudat  cu  sudoare  de 
sânge?  Cum  a  venit  îngerul  şi  L-a  întărit  în  toiul 
patimilor,  îndemnându-L  la  suportarea  lor  şi  ară- 
tându-I  rodul  acestor  patimi:  mutarea  la  mărire?3 

Nimic  nu  pare  a-1  fi  preocupat  pe  Teodor  aşa 
de  mult,  ca  apărarea  deosebirii  stricte  dintre  natura 
umană  şi  cea  divină  în  Isus  Hristos.  Avea  dea- 
dreptul  oroare  de  amestecarea  naturilor  [i KQdaig] , 
accentuată  cu  predilecţie  de  către  apollinarişti.  Co¬ 
mentând  odată  cuvintele:  „Ce  este  omul,  că-1  pome¬ 
neşti  pe  el,  sau  Fiul  Omului,  că-1  cercetezi  pe  el",8 
le-a  adresat  către  sfârşit  cuvintele  pline  de  asprime : 
„Vedeţi  prin  urmare,  oh!  voi  cei  mai  sceleraţi  dintre 
toţi  oamenii,  cât  de  mare  este  deosebirea  naturilor".7 
La  fiecare  pas  întâlnim  în  fragmentele  rămase  dela 
Teodor  aluzii,  precizări  şi  argumentări  mai  lungi  cu 
privire  la  această  chestiune.  Aici  voi  cita  numai 
câteva  mai  însemnate. 


'  Swete :  pg.  328,  23—323,  2. 

!  Hamo  Iesus  similiter  omnibus  hominibus,  nihil  differeus  connatu- 
ralibus  hominibus  quam  quia  ipsi  gratiam  dedit,  Swete:  pg.  261,  27 — 29_ 
9  Swete:  ibid.  Gratia  autem  data  naturam  non  immntat. 

4  Swete:  pg.  292,  16:  Homo  homini  consubstanţiali»  est. 
r‘  Swete:  pg,  315,  6  sq. 

6  Ps.  83  -  6  şi  Cor.  2,  6. 

*  Swete:  pg.  302,  26. 

Apollinarie  amestecă  totul,  încât  nu  mai  există 
nici  o  deosebire  [fir{8((.âa...  8iâltQi<sic\  „între  chipul 
lui  Dumnezeu  şi  între  chipul  robului,  între  templul 
luat  şi  între  Celce  locuieşte  în  templu,  între  cel 
desfăcut  [prin  moarte]  şi  între  Celce  l-a  sculat,  între 
Celce  a  fost  desăvârşit  în  patimi  şi  între  Celce  l-a 
desăvârşit,  între  cel  pomenit  şi  între  Celce  l-a  po¬ 
menit,  între  cel  cercetat  şi  între  Celce  l-a  cercetat, 
între  celce  cu  ceva  mai  puţin  decât  îngerii  a  fost 
micşorat  şi  între  celce  l-a  micşorat,  între  celce  a 
fost  încununat  cu  mărire  şi  cu  cinste  şi  între  Celce 
l-a  încununat. 1  Inadmisibilitatea  acestei  amestecări 
o  exprimă  el  lapidar  prin  cuvintele:  „împărţirea 
naturilor  trebue  să  rămână  în  mod  necesar"  [r}  lâv 
<pvOfcoy  diatQtOig  dyayKaicoc;  btpt'i'kti  dict/iisyei  >  ].2 

De  sigur,  că  bazat  pe  o  argumentare  amănunţită 
şi  bogată  —  nouă  azi  necunoscută  —  a  scos  el  şi 
următoarea  conclusie  cu  caracter  final  şi  generic: 
„De  pretutindenea  este  deci  cu  prisosinţă  evidentă 
necuviinţa  şi  nepotrivirea  amestecării,  fiecare  natură 
rămânând.  în  sine  nedesfăcută" .3 4 

Dar  în  susţinerea  deosebirii  şi  împărţirii  celor 
două  naturi  Teodor  a  mers  aşa  de  departe,  încât 
a  admis  pentru  fiecare  din  ele  un  subiect  purtător* 
o  persoană  independentă,  dupăcum  arată  aceasta 
faimoasele  sale  cuvinte:  „Când  deosebim  naturile, ! 
zicem  că  natura  lui  Dumnezeu-Cuvântul  este  întreagă 
şi  întreagă  şi  persoana,  deoarece  nu  se  poate  zice, 
că  un  ipostas  [=  natură]  este  apersonal;  întreagă 
[zicem  că  este]  şi  natura  omului  şi  persoana  de  ase¬ 
menea.  Cu  toate  acestea  când  considerăm  unirea 
[rrjv  svydcpsiai  ],  atunci  zicem,  că  este  o  persoană". 5 


1  Swete:  pg.  320,  16 — 23. 

2  Swete:  pg,  301.  2—1. 

8  Swete:  pg.  299,  1—2. 

4  Cu  aite  cuvinte  Teodor  vrea  sâ  spună:  Când  privim  naturile  în  ele 
înşile,  în  ceeace  sunt  ele  de  fapt.  sau  şi  mai  precis,  când  le  considerăm 
din  punct  de  vedere  ontologic,  zicem,  câ...  etc. 

1  Swete:  pg.  229,  18 — 26. 

Consecinţele  ce  rezultă  din  cuvintele  acestea 
sunt  de-o  covârşitoare  importanţă.  Ele  trădează  nu 
numai  un  diofisitism,  ci  şi  un  dioprosopism  perfect, 
pe  care  însă  Teodor  vrea  totuşi  să-l  înlăture  —  spre 
a  salva  în  felul  acesta  unitatea  în  Isus  Hristos  — 
prin  creiarea  urei  persoane  artificiale  şi  nominale. 

Dioprosopismul  exclude  a  priori  dogma  întru¬ 
pării  în  accepţia  ei  proprie  şi  riguroasă.  Acest 
lucru  l-a  ştiut  Teodor  foarte  bine.  De  aceea  el  nici 
n’a  vorbit  despre  întrupare,  decât  în  sens  impropriu. 
Sf.  Scriptură  caracterizează,  zice  el,  întruparea  prin 
doi  termini  ty£vtro  =  sa  făcut  şi  Vk<x(3?.v  =  a  luat.  La 
evanghelistul  Ioan  avem  citatul:  „Şi  cuvântul  trup 
s’a  făcut",'  iar  la  apostolul  Pavel:  „forma  robului 
luând". 2  Cuvântul  iyîvsTo  —  s’a  făcut  este  folosit  numai 
în  sens  impropriu,  sau  după  părere,  aparenţă  [kcc to 
to  <5okfit>]  —  căci  dacă  ar  fi  luat  în  sens  propriu  ar 
implica  o  prefacere  a  Logosului  în  trup,  ori  aceasta 
nu-i  admisibil  (oi)  ;'cc^  utrţnoirj&t]  tiţ  oaona  —  iar  cu¬ 
vântul  t:'Ăa/Jn'  =  a  luat,  e  folosit  în  sens  propriu  [k«r« 
to  întruparea  nu  este  de  fapt  decât  o  inha- 

bitare,  o  locuire  [evoikr,oi$]  a  Logosului,  a  omului 
născut  din  Fecioara  Maria.  Această  locuire  nu  se 
deosebeşte  esenţial,  ci  numai  gradual  de  locuirea 
lui  Dumnezeu  în  sfinţi.  Teodor  ţine  să  arate  înainte 
de  toate  în  ce  constă  locuirea  lui  Dumnezeu  în  sfinţi 
şi  numai  apoi  pleacă  mai  departe,  făcând  aplicarea 
la  christologie.  Locuirea,  zice  el,  a  fost  concepută 
de  unii  ca  o  sălăşiuire  a  lui  Dumnezeu  după  fiinţă 
[ovoia\,  iar  de  alţii  ca  o  sălăşiuire  a  Lui  după  lu¬ 
crare  [fcVsnyKţ:],  Ambele  păreri  sunt  neîntemeiate. 
Şi  iată,  de  ce?  Locuire  a  fost  promisă  numai  sfin¬ 
ţilor  —  „Eu  voi  locui  în  ei  şi  voi  umbla  în  ei  şi 
voi  fi  lor  Dumnezeu  şi  ei  vor  fi  mie  popor"  s  — 
şi  ca  atare  ea  este  ceva  deosebit,  ceva  special,  ceva 
ce  le  revine  exclusiv  lor.  Dacă  definim  locuirea  ca 
o  prezenţă  a  lui  Dumnezeu  după  fiinţă,  atunci  ar 


1  Ioan;  1,  14.  2  Fii.  2,  7. 

1  Levitic  26  12,  II.  Cor.  6,  16. 

trebui  să  tragem  totodată  şi  încheierea,  că  Dumnezeu 
este  de  faţă  numai  în  sfinţi,  iar  în  toate  celelalte 
zidiri,  nu.  Acest  lucru  însă  este  absurd,  căci  ar  în¬ 
semna  să  mărginim  fiinţa  Lui  nemărginită,  cea  pre- 
tutindenea  de  faţă  şi  de  nici  un  loc  cuprinsă.  O  altă 
consecinţă  inadmisibilă  ar  fi  şi  următoarea:  Dacă 
pe  deoparte  Dumnezeu  este  pretutindenea  de  faţă 
după  fiinţă,  iar  pe  de  altă  parte  locuirea  constă 
tocmai  în  această  prezenţă  după  fiinţă  a  lui  Dum¬ 
nezeu,  atunci  locuirea  nu  mai  poate  reveni  numai 
sfinţilor,  ci  tuturor  oamenilor,  ba  chiar  şi  fiinţelor 
necuvântătoare  şi  lucrurilor  neînsufleţite. 

Mutatis  mutandis.  La  aceleaşi  concluzii  absurde 
ajungem  dacă  luăm  locuirea  în  sensul  unei  prezenţe 
a  lui  Dumnezeu  după  lucrare  [ivfQyniq).  Ori  mărginim 
lucrarea  Logosului  în  lume,  lucrare  prin  care  de  fapt 
sunt  ţinute,  întărite  şi  guvernate  toate  lucrurile,  ori 
o  admitem  la  toate  lucrurile  şi  atunci  locuirea  de¬ 
vine  ceva  comun,  ceva  general.  Nici  una,  nici  cea¬ 
laltă  nu  este  corectă. 

Dacă  locuirea  lui  Dumnezeu  în  sfinţi  nu  este 
nici  după  fiinţă,  nici  după  lucrare,  atunci  care-i  ter- 
minul,  care  o  poate  exprima  adecoat?  Se  cuvine  a 
zice,  că  locuirea  se  face  după  „bunăvoinţă"  [ag 
evdokiy  Xeyiv  yivsG&ai  r r/v  ivoikr/Giv  nQOGr/ksi],  răspunde 
Teodor.  Dar  ce  avem  să  înţelegem  sub  bunăvoinţă? 
El  o  defineşte  în  felul  următor:  „tvdokla  de  XeyeTcu 
jj  ăqiGxt]  Kat  KaĂĂitiTt)  freXr/GiQ  %ov  &eov  f/v  ăv  noir/or/TCU 
'aqţG&Eiq  TOÎg  ’ ava  Keiofrat  avral  tGnovSakostv  ' and  tov 
ev  K ai  KaXâ  SoULeiv  avrcp  negi  avTtor,1  deci  Ca  voinţa 
cea  mai  aleasă  şi  mai  bună  a  lui  Dumnezeu,  de-a 
face  bine  celor  ce  tind  la  comuniunea  cu  El.  Acelaş 
lucru  îl  exprimă  el  şi  prin  cuvintele  oxtoic  rr/g  yvwţir/g 
şi  GXfGig  t rjg  dta&eoeojg. 

In  virtutea  nemărginirii  fiinţei  sale  Dumnezeu 
este  aproape  de  toţi,  în  virtutea  buneivoinţe  însă, 
de  unii  este  departe,  iar  de  alţii  aproape  [rfi  8e 
evSoKiq.  tc5v  fiiv  e'ar iv  /.laVLqâv,  râv  de  iyyvc].  Aproape 

‘  Swete:  pg.  294.  33 — 38. 

este  El  de  cei  vrednici  de  această  apropiere  şi 
departe  iarăşi  de  cei  păcătoşi  [iyyvg  r s  yă(>  yiutrat  rff 
dia&t  ost  râu  ‘a*i<au  ravrqg  rrj g  iyyvrtjroc,  K ai  ti6qq(o8 ev 
nâXiu  râu  ăfiaQtauourcoi'  ylvercu].1 

Teodor  deosebeşte  deci  foarte  limpede  omni¬ 
prezenţa  fizică  sau  metafizică  a  lui  Dumnezeu  de 
prezenţa  Lui  etică  —  aceasta  din  urmă  singură  pă- 
rându-i-se  a  fi  în  stare  să  mijlocească  şi  să  explice 
legătura  dintre  divinitate  şi  umanitate. 

După  precizarea  de  mai  sus  a  noţiunii  „locuire"» 
trece  Teodor  mai  departe  la  aplicarea  ei  concretă. 
Dumnezeu  este  lângă  toţi  prezent  cu  fiinţa  sa,  dar 
cu  toate  acestea  nu  locuieşte  în  toţi,  ci  numai  în  ceice 
au  bunăvoinţă.  Deosebirea  aceasta  generală  între 
prezenţa  fizică  şi  cea  etică  a  lui  Dumnezeu,  are  o 
paralelă  şi  în  prezenţa  etică  însăşi.  Locuirea  adecă, 
nu  este  o  mărime  invariabilă,  în  toţi  sfiinţii  aceiaş. 
Felul  locuirii  nu  este  acelaş  în  toţi,  nu  este  egal,  ci 
el  —  ca  şi  locuirea  peste  tot  —  este  determinat  la 
rândul  său  tot  de  bunăvoinţa  lui  Dumnezeu. 2 3 

In  apostoli  şi  în  cei  drepţi  se  face  locuirea 
amăsurat  stării  lor,  adecă  Dumnezeu  se  complace 
sau  binevoieşte  a  locui  în  ei  ca  în  nişte  oameni 
drepţi  şi  virtuoşi.1  In  Isus  Hristos  a  binevoit  să 
locuiască  Logosul  ca  într’un  Fiu  [wg  tu  vito],  adecă 
locuind  în  El  l-a  unit  cu  Sine  şi  l-a  pregătit  să  par¬ 
ticipe  şi  el  la  toată  cinstea,  care-i  revine  Logosului, 
ca  Fiului  natural  al  lui  Dumnezeu. 4 5  Această  cinste 
constă  în  şederea  de-a  dreapta  Tatălui,  în  închinarea 
pe  care  o  primeşte  dela  toată  făptura  şi  în  judecata 
din  urmă,  pe  care  o  va  face  la  sfârşitul  lumii.  *■ 

Locuinţa  Logosului  în  omul  Isus  —  care  a  în¬ 
ceput  din  însuşi  momentul  zămislirii fi  —  nu  s’a  făcut 

1  Swete:  pg.  295  12—14. 

*  Swete:  pg.  295,  35 — 38. 

3  Swete :  ibid. 

4  Swete:  pg.  295,  2 — 5. 

5  Swete:  pg.  296,  6—9.  308,  5  sq.,  3i4,  23—26,  316,  24—31,  317,  l-2„ 
329,  20—25  şi  330,  18—19. 

8  Swete:  pg.  297,  4  şi  339,  7. 

la  întâmplarea, 1  ci  după  preştiinţa  lui  Dumnezeu 2 
Logosul  prevăzând  deoparte,  ce  are  să  devină  omul 
Isus  [o/ioios  ng  toiai  ], 3  adecă  virtutea  lui  excepţio¬ 
nală,  iar  pe  de  altă  parte  binefacerea  gererală,  care 
se  va  revărsa  de  pe  urma  acestei  virtuţi  peste  toată 
făptura, 4  l-a  unit  cu  Sine  chiar  din  primul  moment 
al  existenţii  sale.  Omul  Isus  a  trecut  ca  şi  noi  prin 
toate  stadiile  desvoltării  fizice,  intelectuale  şi  mai 
ales  morale.  Din  cauza  uniunii  cu  Logosul  însă,  el 
a  ajuns  să  deosebească  mai  repede  decât  toţi  oamenii 
binele  de  rău,  pe  cel  dintâi  iubindu-1  cu  o  iubire  pu¬ 
ternică,  iar  pe  cel  din  urmă  urându-1.  Logosul  l-a 
ajutat  în  toate  acţiunile  sale,  dar  în  aşa  fel,  că  ini¬ 
ţiativa  şi  decisiunea  a  rămas  totdeauna  a  omului. 
Omul  Isus  sa  decis  de  fiecare  dată  liber,  să  accepte 
ajutorul  oferit  de  către  Logos.3  Chiar  şi  hotărârea 
de-a  suporta  patima  crucii  a  luat-o  din  iniţiativă 
proprie. 

Isus  a  fost  lipsit  de  păcat.  Această  lipsă  de 
păcat  nu  este  însă  echivalentă  cu  impecabilitatea. 
Isus  ar  fi  putut  păcătui  Dacă  totuş  na  păcătuit, 
aceasta  se  datoreşte  harului  special  al  Logosului, 
cu  ajutorul  căruia  a  biruit  păcatul. 

După  învierea  din  morţi  şi-a  ajuns  locuirea  şi 
legătura  stabilită  prin  ea,  ultima  fază  a  desvoltării 
sale.  Omul  a  devenit  impasibil,  imutabil  şi  părtaş  al 
cinstei  cuvenite  Logosului,  ca  Fiul  natural  al  lui 
Dumnezeu. 

Uniunea  realizată,  prin  inhabitare,  între  omul 
Isus  şi  Logos  este  numai  o  uniune  morală.  Aceasta 
rezultă  limpede  din  cele  expuse  mai  sus,  precum  şi 
din  terminii  ovt'âqttia  —  legătură,  a/tatg  —  relaţie,  ra¬ 
port,  cu  care  este  ea  de  obiceiu  caracterizată.  La 
fiecare  pas  întâlnim  două  subiecte  deosebite,  care 
conlucră.  Dacă  Teodor  cu  toate  acestea  mai  vor- 


1  Swete :  303  sg. 

J  Swete:  pg.  296.  33,  298,  10,  308,  14.  31.  311,  24. 
*  Swete:  pg  298  3. 

1  Swete:  pg.  308,  9. 

6  Swete :  pg.  296,  36. 

beşte  şi  despre  o  singură  persoană  —  şi  anume 
atunci  când  are  în  vedere  unirea  naturilor  —  o  face 
aceasta  numai  artificial,  nominal.  Persoana  cea  nouă 
nu  este  în  realitate  decât  rezultatul  conlucrării  ar¬ 
monice  a  celor  două  persoane, 1  proiectat  în  afară 
şi  obiectivizat.  Cele  două  persoane  rămân  în  fiinţa 
lor  nealterate.  Caracterul  prin  excelenţă  moral  al 
uniunii  îl  trădează  şi  asemănarea  ei  cu  uniunea 
dintre  bărbat  şi  femee  în  sfânta  taină  a  nunţii  După 
unire,  zice  el,  cele  două  naturi  au  numai  o  singură 
persoană.  Precum  a  zis  Domnul  despre  bărbat  şi 
femee  cuvintele:  „încât  nu  mai  sunt  doi,  ci  un  trup",2 
aşa  putem  zice  şi  noi  după  unire  despre  persoanele 
celor  două  naturi:  „încât  nu  mai  sunt  două  persoane, 
ci  una".3 

Teodor  fiind  pe  deplin  conştient  de  importanţa, 
pe  care  o  are  „unitatea"  în  Isus  Hristos,  na  în¬ 
drăznit  să  o  vateme  şi  de  aceea  sa  şi  ferit  să  tragă 
toate  consecinţele,  care  se  impuneau,  din  afirmaţiile 
de  până  acum.  Odată  ce-a  admis  două  persoane  şi 
două  naşteri  deosebite,  precum  vom  vedea  mai  la 
vale,  trebuia  să  admită  implicit  şi  doi  fii,  doi  domni. 
Ori  acest  lucru  nu  l-a  făcut.  „Nu  zicem,  că  sunt  nici 
doi  fii,  nici  doi  domni,  deoarece  [numai]  unul  este 
Fiu  după  fiinţă:  Dumnezeu-Cuvântul,  Fiul  cel  Unul 
Născut  al  Tatălui,  cu  care  fiind  acesta  [adecă  Isus] 
unit,  se  împărtăşeşte  de  numele  şi  cinstea  Fiului. 4 
Strânsa  legătură,  care  există  între  Logos  şi  între 
omul  Isus,  face  ca  şi  acesta  din  urmă  să  participe 
la  filiaţiunea  şi  stăpânirea  celui  dintâi  şi  astfel  dis¬ 
pare  orice  urmă  de  doime  a  fiilor  şi  a  domnilor. 6 
El  încearcă  să-şi  justifice  aşa  dară  inconsecvenţa  sa 
prin  afirmaţia,  că  titlul  de  fiu  se  cuvine  de  fapt 
numai  fiului  natural  al  lui  Dumnezeu,  care-i  unul 
singur  şi  cu  care  omul  Isus  a  fost  unit  atât  de  strâns, 

1  Swete:  pg.  311,  25  sq. 

1  Mateiu:  19,  6. 

’  Swete  :  pg.  299  ,  5—12. 

4  ^wete:  pg.  329,  25  31. 

6  swete  :  pag.  330,  13 — 15. 

încât  şi  el  a  participat  la  filiaţiunea  şi  cinstea  Ace¬ 
stuia.  In  realitate  însă  filiaţiunea  lui  Isus  este  şi  ră¬ 
mâne  tot  numai  o  filiaţiune  după  har.  Această  in¬ 
consecvenţă  constitue  cea  mai  mare  contrazicere 
în  sistemul  lui  Teodor. 

Cu  privire  la  atributul  care-i  revine  Fecioarei 
Maria,  se  exprimă  Teodor  limpede,  categoric  şi  con¬ 
secvent.  „Este  o  nebunie  a  zice,  că  Dumnezeu  sa 
născut  din  Fecioara". !  Din  Fecioara  s’a  născut  celce 
constă  din  fiinţa  Fecioarei.  Nu  Cuvântul  lui  Dum¬ 
nezeu  s’a  născut  din  Maria,  ci  cel  din  sămânţa  lui 
David,  cel  plăsmuit  în  ea  prin  puterea  Duhului  Sfânt.1 *  3 
De  aceea  când  ne  întreabă  cineva :  Este  Maria,  nă¬ 
scătoare  de  om  (’ ay&QanoTOKoc] ?  sau  născătoare  de 
Dumnezeu  [tffOTOKoţ)?  noi  zicem,  că  este  „ambele". 
Una  prin  natura  lucrului,  alta  prin  relaţie.  Născă¬ 
toarea  de  om  este  ea  după  natură  —  deoarece  om 
a  fost  în  pântecele  Măriei,  care  a  ieşit  de  acolo; 
Născătoare  de  Dumnezeu,  deoarece  Dumnezeu  a 
fost  în  omul  cel  născut,  însă  nu  circumscris  [măr¬ 
ginit]  în  el  după  natură,  ci  fiind  în  el  după  bună¬ 
voinţă.  3 

De  încheiere  aş  dori  să  spun  numai  câteva  cu¬ 
vinte  despre  raportul  ce  există  între  christologia 
antiochiană  expusă  mai  sus  şi  între  nestorianism. 
Făcând  acest  lucru  voiesc  să  stabilesc  paternitatea 
cea  adevărată  a  nestorianismului  şi  deodată  cu  ea 
şi  măsura  responsabilităţii,  pentru  cei  cari  au  fost 
copiii  lui. 

Oricine  studiază  comparativ  christologia  antio¬ 
chiană  şi  cea  nestoriană,  rămâne  uimit  de  marile 
asemănări  ce  există  între  ele.  Nestorie  a  atenuat 
numai  ici-colo  unele  afirmaţiuni  ale  lui  Teodor,  iar 
pe  altele  le-a  precizat  mai  bine,  îndeosebi  din  punct 
de  vedere  terminologic;  dar  încolo,  structura  siste¬ 
mului  său  este  întru  toate  aceeaş.  Ar  însemna  să 


1  Swete:  pg.  313,  14—16. 

s  Svete:  pg.  313,  35  sq. 

3  Swete:  pg.  310,  10 — 21, 

depăşeşc  mult  cadrele  acestui  articol,  dacă  aş  voi 
să  indic  mai  deaproape  aceste  asemănări  şi  deose¬ 
biri.  De  aceea  mă  mulţumesc  cu  constatarea  gene¬ 
rală  de  mai  sus. 

Dacă  avem  în  vedere  deoparte  marea  identitate 
de  fond  a  celor  două  christologii,  iar  de  altă  parte 
convingerea  nestrămutată  şi  mărturisirea  repeţită  a 
lui  Nestorie,  că  învăţătura  cea  profesată  de  el,  nu 
este  proprie,  ci  a  înaintaşilor  şi  învăţătorilor  săi: 
Diodor  şi  Teodor  —  putem  trage  concluzia,  că  pă¬ 
rintele  cel  adevărat,  teoreticianul  ereziei  nestoriane 
este  Teodor  de  Mopsuestia.  Erezia  condamnată  de 
sinodul  al  III.  ecumenic  din  Efes  la  431,  trebuia  deci 
să  poarte  numele  de  teodorianism. 

Se  înţelege,  că  prin  aceasta  nu  desvinovăţesc 
pe  Nestorie.  Acesta  sa  identificat  conştient  şi  de 
bunăvoie  cu  doctrina  dascălului  său  şi  ce  este  mai 
mult,  ajungând  patriarh  a  încercat  s’o  impună  în  bi¬ 
serica  din  Constantinopol.  Această  încercare  i-a  fost 
fatală,  deoarece  ea  a  deschis  pentru  primadată  ochii 
lumii  ortodoxe  asupra  ereziei,  la  care  a  ajuns  şcoala 
antiochiană  şi  numai  decât  a  condamnat-o  în  per¬ 
soana  celui  ce  o  susţinea,  adecă  a  lui  Nestorie. 

Nestorie  a  împrumutat  numele  său  unei  erezii 
făurite  de  un  altul,  dar  pe  care  el  şi-a  însuşit-o  şi 
a  propagat-o  cu  toate  mijloacele  —  refuzând  să  o 
lapede,  când  i  s’a  cerut  acest  lucru.  Prin  această 
atitudine  încăpăţînată,  s’a  incadrat  şi  Nestorie  pe  sine 
în  rândul  marilor  eretici,  condamnaţi  de  biserica 
ecumenică.  Diaconul  NICOLAE  POPOVICIU. 


ÎNDREPTAREA 

PRESVITERILOR,  DIACONILOR  ŞI  TU¬ 
TUROR  CLIROSULUI  BIS E  ARICESC  DIN  DE 
DUMNEZEU  MÂNTUITA  EPARHIE  A  VER- 
ŞEŢULUI,  CARANSEBIŞULUI,  LOGOJULUI, 
ORŞOVA-MEHADIEI  ŞI  CELORALALTE  PĂRŢI. 

[Sfârşit,] 

Pravila  20-a. 

Tot  temătoriul  de  Dmnezeu,  şi  iubitoriul  de  norod  preot, 
-după  îndreptarea  cea  dată  lui  la  anul  1800  Nr.  3  87  să  se  stră¬ 
duiască,  cât  dela  sine,  atâta  şi  dela  parohianii  săi,  mai  vârtos 
la  ceasul  morţii,  când  îac  testament,  sau  diată  de  moarte,  ca 
să  scrie  ajutoriu  şi  la  şcoala  hrănitoare  săracilor  cea  eparhial - 
nică  care  iaste  în  Verşe ţ,  adecă:  pruncilor  săraci  carii  se  în¬ 
vaţă,  milostenie  şi  ajutorinţă  să  dea,  şi  aceea  protopresviterului 
său  în  tot  anul  cu  şpeciîicaţia  sa  a  preda,  iară  cela  ce  va  preda 
aicea  la  fundaţie,  şi  dela  îndreptătoriu  de  aicea  a  acelui  Alum- 
nium  evită  va  lua.  Dar  fiind  că  aceasta  începere  de  obşte  fo¬ 
lositoare,  tuturora  din  preună  norodului  se  atinge,  şi  cei  mai 
dintâi  căpetenii  dintre  norod,  adecă :  preoţii  sânt.  Pentru  aceea 
mai  bine  a  încheia,  şi  a  întări  aceasta  învăţătură,  şi  lucru  îo- 
lositoriu  norodului  se  înlegiueşte:  ca  tot  noul  hirotonisit,  şi  ră¬ 
dicat  la  treapta  preoţiei  din  eparhia  aceasta,  cu  prilejul  acela, 
numai  câte  puţin  se  ajutorează,  întru  acesta  chip :  Noul  hiroto¬ 
nisitul  diacon  1  fr. ;  protodiaconul  6  fr. ;  igurnenu  6  fr. ;  arhiman- 
dritu  12  fr.;  preotu  2  fr. ;  nou  rădicatul  în  protopresviter  6  fr.,  şi 
despre  aceasta  venitură  protopresviterul  să  poarte  socoată,  şi 
banii  de  peste  an,  în  fundaţia  Alumniumului  să  dea. 

Pravila  21-a. 

Fiindcă  numai  din  pruncii  care-s  din  tinereţele  sale  cu  lap¬ 
tele  bunei  credinţe  hrăniţi  şi  adăpaţi,  buni,  din  aceia  cinstiţi. 

şi  obştii  folositori  cetăţeni  se  fac.  Pentru  aceea  a  tot  parohului, 
ca  unui  părinte  şi  păstoriu,  neîncunjurată  datorie  iaste,  ca  el 
părinţilor  care  au  prunci,  cu  vreme  şi  far  de  vreme  să-i  sfătu¬ 
iască,  ca  pe  pruncii  lor  cei  tineri  cu  osârdie  la  şcoală  să-i  tri¬ 
mită,  iară  pe  cel  ce  nu  va  asculta  de  păstorescul  lui  sfat  pre 
acela  el  mireneştii  stăpâniri  căria  i  se  cuvine,  să-l  arate,  carea 
după  prea  înaltele  împărăteştii  crăeştii  porunci  pre  aşa  îeliu  de 
om  rău  împătrit,  care  nici  lui,  nici  pruncilor  săi  bine  nu  pofteşte, 
îl  va  îndrepta. 

Pravila  22-a. 

Tot  preotul  iaste  datoriu  întâi  pe  sine,  casa  sa,  preoteasa, 
şi  pruncii  săi  curat  a  ţinea,  şi  cu  însuş  a  sa,  şi  a  gloatelor  sale 
curăţire,  cinstită  şi  de  Dmnezeu  plăcută  viaţă  tuturor  creştinilor 
săi  pildă  bună  să  facă,  se  porunceşte  foarte  tare  tuturor  de 
obşte,  iară  mai  vârtos  preoţilor  celor  vâduvoni,  şi  tineri,  şi  celor 
cu  slaba  purtare,  ca  nici  unul  muiere  cu  nume  desfăimat  spre 
scandala  creştinilor,  nici  în  casă-şi,  nici  într’alte  locnri,  şi  cu 
deacelea  nici  într’un  chip  a  se  întâlni,  sau  cu  ele  a  umbla,  sau 
fărădelege  a  face;  şi  fiind  că  cu  însuş  fapta  fieşte  care  preot 
iaste  oîiţiriu,  sau  beamter  besericesc,  adecă:  slujitoriu  lui  Dm- 
nezeu,  aşadară  i  se  cade  ca  şi  el,  şi  casa  şi  gloatele  lui  din 
casă,  întru  toate  din  alţii  mai  aleşi  să  fie,  şi  se  porunceşte  tu¬ 
turor  preoţilor,  ca  să  aibă  câte  o  sobă  curată  şi  grijită  bine  să 
o  ţină,  în  carea  precum  rugăciunile  sale  cătrâ  Dmnezeu  să-şi. 
facă,  acolo  protocoalele  şi  alte  lucruri  parohialnice,  curate  şi 
cu  bună  rânduială  să  le  poată  ţinea,  în  carea  cum  pre  proto- 
presviterul  său,  aşa  şi  pre  alţii  cinstiţi  goşti,  după  haracterul 
lor  cum  se  cade  sâ-i  poată  aştepta,  şi  ca  să  nu  se  defaime  nu¬ 
mele  nostru  cel  bun  preoţesc,  şi  de  cei  de  altă,  şi  a  noastră 
lege,  de  care  şi  Pavel  la  l-a  Poslanie  cătrâ  Tini.,  3,  5  grăieşte: 
„că  de  nu  ştie  cineva  chivernisi  casa  sa,  cum  va  purta  grijă 
de  besearica  lui  Dmnezeu“. 

Pravila  23-a. 

Iară  sfânta  cuminecătură  carea  se  ţine  pentru  cei  bolnavi, 
nici  într’un  chip  supt  pierderea  preoţiei  în  casele  sale  să  nu 
îndrăznească  a  o  ţinea,  ci  în  besearica  pre  sfântul  prestol,  şi 
când  chiamă  cineva  pentru  vre  un  bolnav,  el  să  meargă  în  be¬ 
searica  lui  Dmnezeu,  fie  când  ar  fi,  ziua  sau  noaptea,  şi  cu 


384 


REVISTA  TEOLOGICĂ 


cutia  cea  rânduită  să  ia  sfânta,  şi  curând  să  meargă  la  bolnav, 
iară  după  ce  va  cumineca,  apoi  iară  cu  cucernicie  să  ducă 
sfintele  covcţele  în  bisearică,  şi  să  le  pune  pre  sf.  prestol,  şi  să 
se  întoarcă  acasă. 

Pravila  24-a. 

Fieşte  care  preot  şi  diacon,  întru  amândouă  hainele  sale 
cele  vânăte,  în  dolamă  şi  în  mintie,  cu  brâu  vânăt  cum  se  cade 
deapururea  să  umble,  nici  unul  făr  de  namestnicii  protopresvi- 
terilor  brâu  mohorât  a  purta  să  nu  îndrăznească,  încă  şi  la 
aceia  namestnici  cuptuşala  mintii  vânătă  să  fie;  iară  toţi  pro- 
topresviterii,  şi  parohii  care  sânt  asesori  în  consistorie,  cuptu¬ 
şala  mintii  mohorâtă,  şi  într’acel  feliu  şi  brânele  pentru  deschi- 
linirea  după  obiceiul  vechiu  a  bisearicii  noastre  cei  pravoslav¬ 
nice,  slobod  să  aibă  să  poarte,  şi  nici  unul  din  cinul  preoţesc 
făr  de  potcapie  neagră,  sau  vânătă,  şi  făr  de  pălărie  numai  în 
două  părţi  legată  a  umbla  să  nu  îndrăznească.  Iarăşi  îndată 
cum  se  hirotoniseşte  vre  unu  în  presviter,  şi  fieşte  care  preot, 
părul  barbei  sale  să-l  sloboadă  să  crească,  dar  să  nu  o  rază, 
nici  din  sus  nici  din  jos  ca  Jidovii,  iară  mustăţcle  pe  lângă  buze 
numai  cu  foarfecele  slobod  să  le  tundă.  Fieşte  carele  să  aibă 
bat,  şi  mănuşi,  ştrimfi  şi  ţipeii,  cnre  toate  acestea  sânt  pentru 
podoaba  cinului  preoţesc,  iară  de  ar  cerca  vreunul,  ori  în  ce 
mai  puţin  în  potriva  cinului,  şi  a  haracterului  său  a  pune  pe 
sine,  atuncea  după  întâia  de  osebi  sfâtuire,  şi  într’al  doilea 
presviteresc  şi  diaconesc  sobor,  înfruntare,  protopresviterul  după 
puterea  noastră  cea  arhierească  lui  dată,  înaintea  tuturor  fraţilor 
şi  brâul,  şi  blana  mintii,  şi  altă  ceva  de  va  fi  necuvios  pe  dânsul 
să  rumpă;  aşijderea  şi  pre  cei  ce-şi  rad  barbele  sale  în  chipul 
Jidovilor  celor  noi  de  amândouă  părţile.  (Pentru  că  şi  ovreii  cei 
bătrâni  aşa  radere  batjocorită  de  barbe  nu  fac,  precum  unii  din 
preoţii  noştri  cei  drept  credincioşi  fac).  După  înfruntarea  cea  de 
a  doua  oară  în  adunarea  preoţilor,  până  atuncea  la  sine,  să-i 
ţină  se  îndatorează,  până  când  lui  perii  barbei  sale  după  cu¬ 
viinţa  cătră  înfrumseţarea  cinului  preoţesc  nu  vor  creşte,  pe  a 
lui  cheltuială  ca  un  vinovat  ce  iaste,  pentru  că  nimenea  pe 
dânsul  cu  sila  în  cinul  acesta  sfânt  nu  l-au  băgat.  Dar  dacă  au 
câştigat  această  facere  de  bine  dela  bisearică  şi  arhiereul  său, 
datoria  iaste  şl  toate  cele  trebuincioase  cuviinţa  preoţeşti  cei 
sfinte  a  împlini,  pentru  că  scris  iaste:  „Hotarul  părinţilor  tăi  să 

nu-1  treci”,  dar  că  toate  acestea,  şi  voi,  şi  protopresviterul  cum 
veţi  împlini,  dela  mine  şi  judecata  mea  cea  duhovnicească, 
adecă  consistorium,  deşteptată  băgare  de  seamă  va  ti.  Iară  de 
va  trece  cu  vederea  ori  cari  din  protopresviteri  aşa  feliu  de 
blăstămăţii  a  nu  le  aduce  la  cale  şi  îndreptare,  atuncea  acela 
singur  supt  pedeapsa  lui-şi  agonisită  va  cădea,  pentru  că  celce 
ascunde  pre  cei  răi,  ucide  pre  cei  buni,  şi  cel  ce  iubeşte  pe 
blăstămatul,  surpă  rânduiala  bună. 

Pravila  25-a. 

Dar  fiind  că  vremile  de  acuma  nevoiesc  pe  preoţii  noştri 
cătră  lucrarea  pământului,  şi  mulţi  vor  îi  pentru  sărăcie,  sau 
singurătate,  siliţi  la  câmp  a  cosi,  a  secera,  a  săpa,  şi  altele : 
care  în  hainele  preoţeşti  nu  se  pot  lucra,  însă  pănă  când  bu¬ 
nătatea  lui  Dmnezeu,  şi  Cesaro  crăeasca  milă,  şi  pentru  pre- 
oţimea  aceasta  pravoslavnică  mai  bună  stare  nu  va  rândui, 
pănă  atuncea  barem  haina  cea  de  asupra  preoţească  să  o  ia 
pe  sine,  şi  când  merge,  şi  când  vine  dela  lucru  în  haina  preo¬ 
ţească  să  fie  îmbrăcat,  şi  întru  acea  prin  sat  să  treacă,  căci 
într’alt  chip  făcând,  ca  un  batjocoritorii!  al  sfântului  cin,  şi  şcan- 
dalitoriu  norodului  se  va  pedepsi.  Iară  a  codişi,  a  mână  cai, 
tuturor  de  împreună  foarte  aspru  se  opreşte. 

Pravila  26-a. 

Nici  unul  din  preoţime  să  nu  îndrăznească  pe  la  târguri 
cum  nu  se  cade  a  umblă,  cu  mult  mai  puţin  în  persoana  sa 
niscai  lucruri  cu  cântariul  sau  cu  holba,  cum  fac  babele  sau 
pilariţele,  a  măsură  şi  a  vinde,  şi  pe  supt  şatre  cu  oamenii 
proşti  a  mânca,  şi  a  bea,  căci  într’acel  chip  făcând,  cinul  pre¬ 
oţesc  în  ochii  norodului  se  micşorează,  iară  de  ar  îndrăzni  vre 
unul  ori  ce  de  acest  feliu  a  face,  pre  unul  ca  acela  după  porunca 
ce  o  are  protopresviterul  fără  de  cruţare  să-l  arate  consistoriei. 

Pravila  27-a. 

Tot  preotul  datoriu  iaste,  ca  aşezământul,  şi  rânduialile 
biseariceşti  bine  să  le  ştie,  şi  pravila  bisericească  după  dânsele 
să  o  ţină,  şi  sfintele  taine  să  le  săvârşească,  însă  s’au  desco¬ 
perit,  că  unii  preoţi  botează  pruncii  neţinându-i  ei  pre  mână, 
ci  naşul  sau  moaşa,  de  aceasta,  supt  pierderea  preoţiei,  vouă 

vi  se  porunceşte,  ca  în  toate  bisearicile  scăldătoare  să  aveţi, 
şi  altele  precum  iaste  mai  pe  larg  în  inştrucţia  protopresvite- 
rească  închipuit,  întru  carea  însuş  preotul  de  trei  ori  să  afunde 
pe  pruncul  ce  se  botează,  sau  incailea  în  mâna  stângă  însuş 
preotul  să  ţină  pruncul  în  scăldătoare,  iară  cu  cea  dreaptă  de 
trei  ori  în  numele  Tatălui,  şi  al  Fiului,  şi  ai  sfântului  Duh,  să 
toarne  apa,  şi  să  dea  pre  cel  botezat  naşului-sâu  sau  naşă-sale 
în  mână. 

Pravila  28-a. 

Tot  parohialnicul  preot  datoriu  iaste  să  aducă  aminte  pă¬ 
rinţilor,  ca  îndată  să-şi  aducă  pruncii  cei  de  nou  născuţi  la 
sfântul  botez,  ca  să  nu  moară  făr  de  botez,  şi  să  aducă  pă¬ 
rinţilor  păcat  de  moarte.  Aşijderea  şi  pentru  bolnavi  se  cade 
adese  a  spune,  şi  a-i  îndemna,  ca  să  se  ispoveduiască,  şi  cu 
sfintele  taine  să  se  cuminece,  iară  să  nu  aştepte  slăbiciunea 
bolnavului  cea  din  urmă. 

Pravila  29-a . 

Fiind  că  prin  multe  chipuri  de  jalbe,  unele  dela  creştini, 
altele  dela  stăpânirile  mireneşti,  care  s'au  adus  la  consisto- 
riumul  meu,  am  putut  vedea,  că  mulţi  parohiafnici  preoţi  ve¬ 
niturile  cele  parohialnice  dela  epitrahil,  sau  ştola  peste  sfitocul 
carele  iaste  în  anul  1779  aşâzat  iau,  aşa  dară  de  aicea  înainte 
tuturor  din  datorinţă  se  porunceşte  a  vă  ţinea  de  acel  sfitoc, 
după  care  veniturile  sale,  slobod  fără  frică  pot  lua,  iară  nu 
mai  mult,  afară  de  s’ar  întâmpla  ori  care  creştin  din  bună  cu¬ 
cernicie,  orice  peste  sfitoc  de  voie  bună  să  dea. 

Pravila  30-a. 

Nici  un  preot  sau  alt  cineva  să  nu  îndrăznească  să  ceară 
dela  vreun  sat,  sau  dela  bisearică  vre-o  plată  pentru  ca  să  iasă 
cu  litia,  şi  cu  icoanele  la  câmp,  sau  pentru  ca  să  facă  alte  ru¬ 
găciuni  de  obşte,  precum  în  vremea  de  secetă,  sau  în  alte  în¬ 
tâmplări  nici  să  ia  supt  grea  pedeapsă. 

Pravila  31-a. 

Adeseori  se  aude  că  preoţii  sânt  neînvăţaţi,  şi  nu  ştiu-  se 
propovăduiască  cuvântul  lui  Dmnezeu,  şi  cele  ce  cetesc  le  ză- 
uită,  iar  acelea  toate  sânt,  fiind  că  n’au  grijă,  nici  frică;  pentru 

aceea  tuturor  întru  una  se  porunceşte,  a  nu  umbla  far  de  treabă, , 
din  casă  în  casă,  şi  a  nu  vorbi  pe  uliţe  cu  unii  şi  cu  al  li  ci. 
şezând  acasă  să-şi  încălzească  locul,  chiemând  pe  Dmnezeu 
întru  ajutor,  să  ia  Testamentul  Nou,  şi  alte  cărţi  învăţătoare, 
care  cu  înţelegere  cetindu-le,  bine  să  le  socotească,  aşa  dar 
Duhul  sfânt  pe  fieşte  carele  din  voi  vă  va  înţelepţi  năravurile», 
şi  învăţăturile  voastre  le  va  îndrepta,  şi  vă  va  face  propovă¬ 
duitori  cuvântului  său,  numai  sârguiţi,  ca  cele  de  voi  cetite  şi 
propovăduite,  voi  însuşi  întâi  să  le  împliniţi,  ca  să  nu  vă  zică 
vouă :  „Doftorule,  vindecă-te  însuţi",  şi  propovăduind  altora  a  nu 
fura,  însuşi  să  furi  cele  sfinte,  fiind  că  încă  şi  aceasta  fără¬ 
delege  la  unii  din  voi  de  ceicc  cu  puţină  înţelegere  se  află 
care  în  zilele  posturilor  celor  de  maica  noastră  bisearică  spre 
înfrânarea  fiilor  săi,  în  post  şi  rugăciune  a  petrece  rânduite,  ei 
spre  mare  scandelă  a  sufletelor  celor  pravoslavnice  nu  doară 
întru  ascuns,  ci  la  vedere,  fără  de  vr’o  boală,  sau  altă  vină,  la 
care  bisearica  blagosloveşte  a  mânca  carne;  care  supt  grea 
pedeapsă  tuturor  împreună  se  opreşte ;  căci  de  nu  va  asculta 
cineva  de  bisearică,  să-ţi  fie  ţie  ca  un  păgân  şi  vameş,  Mt.  18, 
7.  Care  toate  Mântuitorul  nostru,  cerescul  adevăr  le  întăreşte,, 
carele  face  şi  şi  învaţă  pe  oameni  să  facă  bine,  acela  mare  se  va 
chiemâ  întru  împărăţia  ceriului,  Math.  15,  19. 

Pravila  32-a. 

Fiind  că-i  obiceiu  vechiu  a  sfintei  pravoslavnicii  bisearicii 
noastre,  şi  acuma  iaste,  ca  să  avem  duhovnici  de  obşte,  cum 
din  ieromonahii  cei  bătrâni,  aşa  şi  din  preoţii  cei  mai  bătrâni, 
carii  după  îndreptările  ce  li  s’au  dat  prin  rânduitele  lor  sate, 
dintr’un  loc  înîr’altul  au  a  umbla,  şi  în  sfintele  posturi  pe  pra¬ 
voslavnicii  creştini  să  ispoveduiască.  Pentru  aceea  să  porunceşte 
fieştecâruia  parohialnic  preot,  ca  mai  nainte  de  venirea  duhov¬ 
nicului  în  sat,  norodului  în  bisearică  ziua  venirii  aceluia  să  în¬ 
ştiinţeze,  şi  sa  le  spună,  ca  toţi,  mari  şi  mici,  bătrâni  şi  tineri, 
bărbaţi  şi  muieri,  în  zilele  cele  rânduite  ia  sfânta  ispovedanie 
să  vină.  Iară  cu  căpetenia  din  sat,  sau  cu  dregătorii  cum  se 
cade  să  vorbească,  ca  pre  aşa  dmnezeesc  slujitor  cn  cuvioasă 
cinste  să-l  primească,  şi  să-i  poarte  grija  cum  pentru  cuartir  şi 
de  mâncare,  aşa  şi  pentru  dusu  lui  din  sat  în  sat.  Iară  de  s’ar 
întâmpla  ca  dregătorii,  sau  căpetenia  satuiui  (care  nici  nu  gân¬ 
desc)  ca  să  nu  bage  seamă,  nici  cuvioasă  slugărie  acelui  sft 

bărbat  întru  aşa  slujbă  a  lui  să  nu-i  dea,  atuncea  preotul  cel 
parohialnic  datoriu  îndată  protopresviterului  său,  şi  acela  mie 
ca  arhiereului  său  a  da  răport,  după  care  noi  nu  vom  trece  cu 
vederea  a  nu  face  ce  se  cade. 

Pravila  33-a. 

Macar  de  sânt  duhovnici  de  obşte,  priu  toate  oraşele  şi 
satele  rânduiţi,  ca  în  cele  patru  posturi  care-s  de  bisearică  aşe¬ 
zate  să  ispoveduiască  pe  pravoslavnicii  creştini,  şi  pentru  aceia 
protocol  să  poarte  toţi  parohialnicii  preoţi,  cum  pre  cei  bolnavi 
aşa  şi  pre  cei  ce  au  rămas  neispoveduiţi  de  duhovnicul  cel  de 
obşte,  ci  sânt  datori  nu  numai  să-i  ispoveduiască,  ci  şi  peste 
tot  postul  la  liturghie,  în  vremea  cea  rânduită,  li  se  cade  să 
ie  aduci  aminte  să  se  pocăiască  de  păcatele  sale,  şi  să  se 
apropie  către  sfintele  taine,  a  trupului  şi  sângelui  Domnului 
nostru  Isus  Hristos,  care  pre  noi  pre  toţi  ne  încredinţează  evan¬ 
ghelistul  loan  6,  53:  Amin,  amin  zic  vouă,  de  nu  veţi  mânca 
trupul  Fiului  omenesc,  şi  de  nu  veţi  bea  sângele  lui,  nu  veţi 
avea  viaţă  întru  voi.  Iară  pentru  toţi  cei  ispoveduiţi  şi  cumi¬ 
necaţi,  tot  preotul  să  poarte  protocol,  şi  să  dea  ţedulă  celor  ce 
s’au  ispoveduit  la  el;  şi  acel  protocol  protopresviterului  său 
să-l  dea,  carele  iaste  datoriu,  după  porunca  cea  dată  lui  ca  din 
protocolul  duhovnicului  obştii  să  le  alcătuiască  întru  una,  şi 
mie  în  tot  anul  împreună  cu  alte  datorinţe  înştiinţări  ale  sale 
a  mi  le  preda. 

Pravila  34-a. 

Toate  neamurile  sau  nemoteniile  cele  de  aproape,  şi  alte 
împiedăcari  ce  se  întâmplă  la  nunţi,  nici  unul  din  preoţii  cei 
parohialnici,  supt  pierderea  cinului  să  nu  îndrăznească  a  dcs- 
lega,  ci  protopresviterului  adevărat  să  arate,  carele  când  ar  fi 
după  cele  cunoscute  lui  ale  purtătorilor  de  Dmnezeu  părinţi,  a 
soboarălor  celor  de  a  toată  lumea  pravile,  de  nu  ar  putea  slo¬ 
bozi,  atuncea  mie  arhiereului  său,  şi  judecăţii  mele  cei  duhov¬ 
niceşti,  de  aceea  a  înştiinţa  se  îndatorează,  iară  de  aicea  după 
cuget  cum  va  dcslcga  pravila  va  şi  urma. 

Pravila  35-a. 

Din  gura  fieştecărui  sfinţit  bărbat  totdeauna  se  cade  cu¬ 
vinte  mângăitoare,  şi  înţelepte  să  curgă,  ca  cei  ce  ascultă  să 

se  folosească,  pentru  aceea  a  toată  ceata  preoţească  îoarte- 
aspru  se  porunceşte,  ca  de  focul  arzătoriu  să  se  ferească,  şi, 
să  nu  sudue  cuiva  mama,  legea,  sufletul,  crucea,  postul,  sau 
alte  fărădelege  cuvinte  să  grăiască,  de  care  obiceaiu  şi  pe 
norod  în  bisearică  netrecut  să  înveţe,  şi  pre  prunci  în  şcoală, 
ca  doară  s’ar  putea  odată  acel  blăstămat  obiceai  şi  dintră  no¬ 
rodul  nostru  a  se  dezrădăcina. 

Pravila  36-a. 

Tot  preotul  şi  diaconul  având  vr’o  jalbă  carea  ar  vrea  mie 
şi  consistoriumului  meu  sâ  o  predea,  acela  bine  să  se  soco¬ 
tească  ca  sâ  fie  aceea  întru  toate  întcmeeată  şi  adevărată,  căci 
care  ar  îndrăzni  cu  nescai  împletituri  şi  neadevărate  prepuneri 
şi  încopcieturi,  mie  şi  consistoriumului  mieu  lucru  fără  de  treabă, 
a  înmulţi,  acela  ca  un  mincinos  aducător  şi  ca  un  confuziaş 
foarte  tare  pedepsit  va  fi. 

Pravila  37-a. 

Fiind  că  partea  cea  mai  mare  a  datorinţelor  voastre  celor 
preoţeşti  cum  se  cade  şi  înaintea  Iui  Drnnezeu  şi  a  oamenilor 
a  li,  iaste  de  atâţia  ani  pre  larg  destul  de  aicea  dela  mine  în 
scris  vi  s’au  trimis,  care  toate  în  protocoale  voastre  cele  de 
ţirculare  se  află,  carea  de  aţi  lua  seama  după  datoria  voastră, 
şi  le-aţi  petrece  cetindu-le,  şi  vă  veţi  îndrepta  după  dânsele, 
aţi  avea  dela  Dmnezeu  milă,  dela  turma  voastră  fiiască  dra¬ 
goste  şi  cinste,  iară  dela  mine  şi  dela  consistoriumul  meu, 
toată  bunăvoinţa  şi  apărare.  De  ştiţi  acestea,  fericiţi  sânteţi  de 
le  faceţi.  Ioan  13,  17. 

Pravila  38-a. 

Fiind  că  nici  orânduiaiă  şi  nici  o  bună  stare  în  obşte  fără 
de  supunere  nu  poate  fi,  pentru  aceea  protopresviterul  întru  al 
său  protopresviterat  dela  toţi  preoţii  de  supt  mâna  lui  supu¬ 
nere,  ascultare  şi  neîneunjuratâ  aplecăciune  i-se  cuvine  sâ  aibă. 
Aşa  dar  datoria  cea  mai  de  căpetenie  a  parohilor,  preoţilor  şi 
diaconilor  iaste,  ca  ei  pre  protopresviterul  său  ca  pre  cea  dintâi 
a  sa  inştanţie  sau  dregătorie  să-l  cinstească  şi  aşa  să-l  aibă 
ca  pe  al  nostru  arhieresc  plenipotenţial  în  lucrurile  protopres- 
vitereşti  ceie  ce-s  lui  încredinţate  şi  care  le  poartă  pre  sine 
faţa  noastră  cea  arhierească,  aceluia  toată  cuviincioasa  cinstire 
şi  supunere  fără  de  deschilinire  voi  toţi  neînpotrivindu-vă  a-i 

da  sânteţi  datori,  căci  cel  mai  mic  dela  cel  mai  mare  să  bla¬ 
gosloveşte.  Evr.  7,  7.  Cătră  aceasta  încă  se  porunceşte  preo- 
ţimei  cei  parohialnice,  care  toate  întâmplările  cele  mari  şi  ne¬ 
obicinuite  ce  se  pot  întâmpla  îh  parohiile  sale,  îndată  proto- 
presviterului  său  în  scris  să  înştiinţeze,  iară  protopresviterul  făr’ 
de  zăbavă  nouă. 

Pravila  39-a. 

Fieşte  care  preot  şi  diacon  făr’  de  deschilinire  când  va  fi 
chiemat  de  protopresviterul  său  la  credâ,  sau  pentru  altă  ori 
care  învăţătură,  fie  aceea  la  protopresviterul  său  sau  la  cathedra 
noastră  cea  arhierească  în  Verşeţ,  acela  făr’  de  toată  răspun¬ 
derea  supt  supunerea  a  mari  pedepse  să  aibă  a  merge,  şi  acela 
făr’  de  toată  sau  nici  câtă  răpoţire  în  câtă  vreme  îi  va  fi  fost 
lui  poruncit  să  slujască  la  bisearică  şi  cele  de  trebuinţă  să  în¬ 
veţe.  Ascultaţi  pe  mai  marii  voştrii  şi  vă  plecaţi  lor,  că  aceia 
priveghiază  pentru  sufletele'voastre,  ca  cei  ce  au  să  dea  seama, 
ca  cu  bucurie  aceasta  să  facă,  iară  nu  suspinând,  că  aceasta 
nu  vă  iaste  vouă  de  folos.  Cor.  18,  17. 

Pravila  40-a. 

Fieşte  cărui  protopresviter  foarte  tare  s’au  poruncit  ca  pre 
preoţii  protopresviteratului  său  de  4  ori  într’un  an,  iară  când 
încungiurările  vremilor  şi  mai  adese  ori  a-i  adună,  la  care  adu¬ 
nări  are  datorie  ca  ântâiu  să  le  procetească  lor  acestea  înle- 
giuitoare  pravile  şi  bine  să  ispitească  oare  împlincscu-se  toate 
poruncile  acestea  făr’  de  lene,  după  aceea  iaste  datoriu  să- 
cearce  pre  ei  pe  rând  cum  tâlcuesc  ei  catichizitul  în  bisearică 
şi  cum  în  şcoală  şi  în  zilele  cele  rânduite,  apoi  din  sfânta  scrip¬ 
tură  a  leagii  nouă  nişte  alease  stihuri  a  le  da  şi  a-i  întrebă  la 
care  evanghelist  sau  în  care  carte  a  cărui  apostol,  în  care  cap 
şi  în  care  stih  se  află,  şi  aşa  cercând  se  va  vedea  care  cum 
se  strădueşte  in  cetirea  dmnezeeştilor  cărţi.  După  aceea  a-i 
întreba  cum  înţeleg  aceasta  sau  aceea  şi  cu  dreaptă  tâlcuire 
după  pravoslovie  să  aibă  a  le  tâlcui  lor  acelea,  apoi  pre  toţi 
presviterii  şi  diaconii  să-i  prevază  oare  sânt  spălaţi,  pieptenaţi, 
încălţaţi  şi  îmbrăcaţi  după  cum  se  cuvine  cinului  preoţesc,  după 
aceea  să-i  îndrepteze  să  umble  întru  toate  poruncile  lui  Dmnezeu, 
şi  întru  sfânta  chiemare  a  vredniciei  sale  şi  cu  pace  să-i  slo¬ 
boadă.  Iară  de  s’ar  întâmpla  ca  vre  unul  din  trânşii  ar  trece 

cu  vederea  şi  n’ar  veni  Ia  chiemarea  protopresviterului  său 
(neîiind  bolnav)  sau  de  ar  îi  vre  unul  neplecat  întrebărilor  şi 
îndreptărilor  lui,  sau  în  altele  din  cele  mai  ’nainte  scrise,  prin 
nebăgarea  de  seama  ceva  n'ar  fi  împlinit,  pre  unul  ca  acela 
protopresvlterul  iaste  datoriu  în  protocolul  său  cel  despre  pur¬ 
tarea  preoţilor  (conduita)  a-1  pune  şi  consistoriumului  a-1  ră- 
portui.  La  sfârşit  încredinţându-vă  pre  bine  cucernicia  voastră 
pre  toţi  acoperemântului  şi  milii  lui  Dmnezeu  cei  puternice  ca 
să  vă  înţelepţească  pre  voi  întru  cele  bune  şi  din  toată  inima 
şi  sufletul  meu  cel  arhipăstoresc,  chiem  pe  atotputernicul  Dmnezeu, 
ca  pre  binecucernicia  voastră,  pre  cei  buni  întru  bunătăţi  să-i 
ţină,  iară  pe  cei  răi  buni  să-i  facă  cu  bunătatea  sa :  care  Domnul 
Dmnezeu  să  vă  pâzască  pre  voi  pre  toţi,  iară  prin  voi  şi  toată 
turma  noastră  cea  duhovnicească  întru  pravoslovie,  întru  îm¬ 
plinirea  datorinţelor  noastre  înaintea  lui  Dzeu  şi  a  oamenilor, 
ca  să  putem  aicea  cu  noroc  spre  plăcerea  lui  Dmnezeu,  cre¬ 
dinţa  şi  alergarea  noastră  a  o  săvârşi,  iară  în  veacul  cel  viitoriu 
să  auzim  acel  prea  dulce  glas  al  Puitoriului  (?)  de  nevoinţă  a 
Domnului  nostru  Is.  Hs. :  „Slugă  bună  şi  credincioasă,  peste 
puţin  ai  fost  credincios  peste  multe  te  voi  pune,  întră  întru  bu¬ 
curia  Domnului  tău".  Mathei,  25,  21. 

însemnat  în  Verşetu  în  2  Iulie  la  anul  1802 
Smeritul 

|L.  S.)  IOŞIF  IOÂNOVICI  ŢÂCABENTU 

Epcop. 


(2X2) 


392 


MIŞCAREA  LITERARA. 

Dr.  B.  Bartmann,  GRUNDRISS  DER  D0GMATIK2.  neubearb. 
Auîl.  Freiburg  i.  Br.  1931.  Herder.  Pag.  XII  -j-  262.  M.  5. 

Dr.  B.  Bartmann  este  un  nume  cunoscut  în  literatura  teo¬ 
logică  a  catolicismului.  Profesor  de  dogmatică  la  Academia 
arhiepiscopească  din  Paderbom,  în  decursul  celor  33  de  ani  de 
dăscălie  D-Sa  a  publicat  o  serie  întreagă  de  monografii  teologice, 
cari  ajungând  la  mai  multe  ediţii  s’au  bucurat  de  aprecierile 
elogioase  ale  presei  bisericeşti  —  catolice  şi  protestante  de¬ 
opotrivă.  Simpatiile  pe  cari  şi  le-a  câştigat  autorul  în  cercurile 
protestante  îşi  găsesc  explicarea  în  faptul,  că  scrisul  Iui  B. 
Bartmann  este  obiectiv  şi  conciliant  —  însuşiri  destul  de  rare 
la  breslaşii  scrisului,  în  ale  căror  cărţi  adeseori  pasiunea  joacă 
un  rol  precumpănitor. 

Grundriss-ul  de  care  ne  ocupăm  cuprinde  expunerea  clară 
şi  precisă  a  învăţăturilor  de  credinţă  catolică.  Cartea  vrea  să 
fie  un  îndrumător  în  acest  domeniu  nu  numai  pentru  slujitorii 
altarelor  bisericii  apusene  şi  pentru  ucenicii  studiului  sacru,  ci 
şi  pentru  intelectualii  mireni,  cari  nu  pot  activa  în  sinul  bisericii 
fără  a-i  cunoaşte  dogmele,  măcar  în  chip  sumar.  Ea  se  adre¬ 
sează  mai  ales  tineretului  universitar  angrenat  în  lupta  „Acţiunii 
catolice*1.  Acesta  este  şi  motivul,  pentru  care  autorul  nu  intră 
în  expunerea  controverselor  cari  s'au  ivit  în  jurul  unor  dogme. 
Orice  polemică  este  eliminată  din  cartea  care  doreşte  să  împăr¬ 
tăşească  cunoştinţe,  nu  să  stârnească  discuţii,  sau  să  lămurească 
controverse.  Pentru  iniţiaţii  în  teologie  B.  Bartmann  are  Manualul 
de  dogmatică,  în  două  volume. 

* 

Pr.  Gh.  Secaş,  ...TOATĂ  VIAŢA  NOASTRĂ  LUI  HRI- 
STOS  DUMNEZEU  SĂ  O  DĂM !  Predici  şi  îndrumări  orailetice. 
Sibiu  1931,  Edit.  autorului.  Pag.  204.  Lei  80. 

Este  primul  rod  al  râvnei  scriitoreşti  de  care  este  purtat 
tinărul  preot  Gh.  Secaş  dela  Sibiu.  Cartea,  de  o  simpatică  în¬ 
făţişare,  cuprinde  material  eclectic :  Izvoarele  predicei  (mai  ales 
sfânta  Scriptură),  Studii  teologice,  de  domeniul  biblic  şi  dog¬ 
matic  şi  sugestii  pentru  predici. 

îndrumările  omiletice,  cari  alcătuesc  partea  I  a  cărţii,  sunt 
prelucrări  după  Mayenberg:  Homiletische  und  Katehetische 

Studien ;  iar  cele  mai  multe  din  predicile  publicate  au  fost  rostite 
de  autor  de  pe  amvonul  Catedralei  din  Sibiu. 

Lucrarea  părintelui  Gh.  Sccaş  este  de  un  incontestabil 
folos  pentru  oricine  o  va  citi.  Era  poate  şi  mai  ispititoare  dacă* 
după  îndrumările  omiletice  (complectate],  ar  îi  îmbiat  cititorului 
—  student  sau  preot  —  predici  model  pentru  toate  ocaziile  acti¬ 
vităţii  pastorale.  In  felul  acesta  cartea  s’ar  fi  prezentat  mai 
unitară  în  cuprins,  ca  un  manual  de  omiletică. 

Şi  încă  o  observaţie :  Cuvintele  „fraţi  creştini"  din  fruntea 
predicilor  sunt  o  expresie  frumoasă,  care  vizează  o  atmosferă 
de  intimitate  cu  adevărat  creştinească.  Totuşi  —  din  motive  de 
ordin  metodologic  —  predicatorul  ortodox  e  bine  să  evite  uneori 
această  adresă,  înlocuind-o  prin  formule  ca:  Iubiţi  creştini,  cu¬ 
cernici  fraţi,  cucernici  ascultători  etc.  Adresa  „fraţi  creştini"  ne 
aduce  aminte  de  formula  adresei  sectanţilor  —  şi  asta  nu  face 
totdeauna  o  impresie  bună.  —  In  fond  nu  e  deci  un  lucru  rău ; 
în  formă  uneori  poate  fi  o  greşală. 

Cartea  părintelui  Secaş,  cu  expunerile  frumos  stilizate,  o 
recomandăm  preoţimii  noastre. 

* 

Z.  Sandu,  TĂMÂIOARE.  Sibiu,  1931.  Editura  autorului- 
Pag.  135.  Lei  60. 

Z.  Sandu  nu  e  la  primul  volum  de  literatură.  In  1923  a 
publicat  Rugăciunile  uremii,  în  1927  Oglinda  inimii,  iar  acum 
ne  îmbie  Tămâioarele  sale.  Am  amintit  numai  cele  trei  volume 
de  cuprins  mai  omogen,  în  cari  autorul  şi-a  îmbrăcat  în  graiu 
poetic  simţiri  delicate,  meditaţii  tainice  şi  îndemnuri  bune. 

Ultimul  volum  ne  aduce  tot  poeme  în  proză.  Poeme  în 
cari  lirismul  dominează.  Nu  e  totuşi  un  lirism  exuberant,  un 
sentimentalism  năvalnic.  Ci  unul  temperat,  aşa  cum  s’ar  potrivi 
cu  lumina  stăpânită  a  înserării,  sau  cu  atmosfera  cu  miros  de 
tămâie  a  unei  biserici. 

„Tămâioarele"  sunt  florile  sfioase  ale  simţirii  şi  meditaţiei, 
îmbobocite  în  clipe  de  linişte,  de  tainică  linişte. 

In  asemenea  clipm  şi  trebuiesc  citite.  Altfel,  îşi  refuză 
mireasma  şi  frumseţea.  O  pildă: 

„  Graiuri  blânde,  sfinţite  de  dragostea  fratelui,  desprindeţi-vă 
din  inima  mea  şi  ’naripate  de  îndemnul  jertfei,  vă  înălţaţi  spre 
zorii  zilei  binecuvântate! 

Umpleţi  văzduhul  cu  porunca  Domnului :  săvârşeşte  binele 
pentru  frumuseţa  lui,  pentru  fericirea  ce  va  răsări  ca  răsplată 
în  câmpiile  eternităţii  1 

Da,  su  letc  al  meu,  risipeşte-te,  cum  se  împrăştie  tămâia 
în  faţa  altarului,  fâramiţează-te  pentru  mângâierea  mulţimilor 
împinse  de  urgia  omului,  în  afară  de  hotarele  vieţii,  coboară 

fără  teamă  în  genuni  de  întuneric  pentru  a  reînvia  pe  ziditorul, 
ucis  de  necredinţă. 

Trudeşte-te  să  aprinzi  nădejdi  nouă  în  ochii  celor  rătăciţi, 
pentru  a  găsi  drumul  de  mântuire. 

Şi,  împlinind  jertfa  cea  sfântă,  te  topeşte  în  vântul  ce  adie 
şi  te  înalţă  în  nemărginirea  tăcerii,  ca  nimic  să  nu  vestească 
binele  făptuirilor  tale*. 

# 

Prot.  V.  Gan,  SCURTĂ  CĂLĂUZĂ  a  creştinului  ortodox 
român  la  primirea  sfintelor  taine  a  mărturisirii  şi  cuminicării. 
Cluj,  1931.  Tip.  eparhială.  Pag.  70  (format  mic). 

Fără  ’ndoială  una  dintre  cele  mai  delicate  şi  mai  grele  da- 
torinţe  ale  parohului  este  să  determine  pe  crediscioşi  să  se 
apropie  cât  mai  des  de  scaunul  mărturisirii  şi  de  paharul  Dom¬ 
nului,  spre  înoirea  vieţii.  Taina  sfintei  mărturisiri  este  un  ne¬ 
preţuit  mijloc  de  păstorire  şi  de  îndrumare.  In  atmosfera  mistică 
a  sfântului  locaş  şi  sub  îndrumările  unui  bun  şi  înţelept  du¬ 
hovnic,  credinciosul  se  reculege  măcar  din  când  în  ’  când,  la 
spovedanie,  se  căieşte  de  păcatele  sale  şi  primind  deslegarea 
cuvenită  îşi  îndreaptă  vrerile  spre  traiul  unei  vieţi  mai  creştineşti. 

De  aceea  credincioşii  trebue  chemaţi  cu  o  stăruinţă  ne¬ 
contenită  sub  patrafir,  pentruca  mărturisindu-şi  păcatele  să  sc’n- 
vrednicească  de  împărtăşirea  cu  preacuratul  trup  şi  sânge  al 
Mântuitorului. 

Acum  vr’o  doi  ani  Revista  noastră  a  deschis  o  discuţie 
interesantă  asupra  acestei  probleme.  La  ea  au  luat  parte  părin¬ 
tele  Gh.  Maior  dela  Sibiu  şi  Prot.  V.  Gan  al  Lupşei  (eparhia 
Clujului)  cu  preţioase  lămuriri  şi  îndrumări.  In  curând  vom  pu¬ 
blica  un  nou  articol  cu  privire  la  această  problemă,  datorit  tot 
P.  C.  protopop  V.  Gan. 

Deastădată  ne  facem  o  plăcută  datorie  anunţând  apariţia 
broşurei  cu  titlul  din  fruntea  acestor  rânduri,  broşură  în  care 
se  expune  pe  înţelesul  tuturora  rostul  sfintelor  taine  ale  măr¬ 
turisirii  şi  cuminecării  şi  datoria  creştinului  ortodox  de  a  nu  se 
feri  de  roadele  duhovniceşti  ale  acestor  taine.  Broşura  îşi  aşteaptă, 
cu  tot  dreptul,  înţelepţii  răspânditori.  Se  găseşte  la  Librăria 
eparhială  din  Cluj. 


Prof.  NICOLAE  COLAN. 


CRONICA. 


ţ  ATANASIE  MIRONESCU,  îost  Mitropolit  Primat  al  Ro¬ 
mâniei.  In  sfânta  mănăstire  Cernica,  unde  la  vârsta  de  treizeci 
şi  şapte  de  ani  fusese  tuns  întru  monah,  alegând  de  model  al 
vieţii  saie  călugăreşti  pe  Sfântul  Atanasie  cel  Mare,  arhiepiscop 
al  Alexandriei  şi  părintele  ortodoxiei,  al  cărui  mare  nume  l-a 
împrumutat  şi  unde  a  petrecut,  în  surghiun  voluntar,  zic  unii, 
involuntar,  zice  istoria,  graţie  răutăţii  omeneşti,  nici  mai  mult 
nici  mai  puţin  decât  douăzeci  de  ani  din  viaţa  sa,  şi-a  încheiat 
viaţa  pământească  I.  P.  S.  S.  Atanasie  Mironescu,  fost  pe  vre¬ 
muri  Arhiepiscop  şi  Mitropolit  al  Ungro-Vlahiei,  Exarh  al  pla¬ 
iurilor,  Primat  al  României  şi  preşedinte  al  Sfântului  Sinod. 
Sfânta  mănăstire  Cernica,  care  a  avut  fericirea  să  adăpostească 
în  chiliile  ei  vreme  de  două  decenii  pe  fostul  primat  al  Româ¬ 
niei,  victimă  a  intrigilor  duşmanilor  săi  personali  şi  ai  Bisericii 
strămoşeşti,  a  devenit  prin  însuşi  acest  fapt,  împreună  cu  sfânta 
mănăstire  Căidăruşani,  local  de  exil  al  fostului  mitropolit  primat 
Ghenadie  Petrescu,  „CucuzeMe  bisericii  româneşti  şi  al  istoriei 
bisericeşti.  Atanasie  Mironescu  n’a  fost  un  „episcop  figurant", 
după  felul  de  exprimare  încetăţenit  în  uzul  vorbirii  şi  în  termi¬ 
nologia  bisericească  din  zilele  noastre,  n’a  fost  un  prelat,  care 
să  fi  avut  o  concepţie  vulgară  despre  înalta  sa  chemare,  ci  a 
îost  un  sacerdote  neostenit,  care  a  făcut  din  munca  intelectuală 
piedestalul  cei  mai  sigur,  pe  care  a  stat,  în  toate  fazele  vieţii 
sale  şi  ale  carierei  sale  bisericeşti,  fără  a  se  desminţi  vr’odată, 
începând  cu  preoţia  de  sat  şi  continuând  ca  director  de  internat 
teologic,  ca  profesor  la  facultatea  de  teologie,  ca  arhiereu  loc¬ 
ţiitor,  ca  episcop  al  Râmnicului-Noului-Severin,  ca  mitropolit  al 
Ungro-Vlahiei,  ca  exilat  Ia  „Cucuza"  românească.  Mitropolitul 
Atanasie  n’a  fost  un  smochin  neroditor  în  câmpul  literaturii  teo¬ 
logice  româneşti,  după  modesta  dar  fericita  expresie  a  venera¬ 
bilului  fost  profesor  Eusevie  Popovici,  al  cărui  eminent  ascul¬ 
tător  a  fost  în  vremea  studiilor  sale  teologice  la  Universitatea 
din  Cernăuţi,  deoarece  el  a  îmbogăţit  această  literatură  săracă 
cu  mai  multe  opere  însemnate,  care  îi  vor  supravieţui,  dintre  cari 
unele  sunt  originale,  altele  prelucrate,  şi  traduse.  E  de  ajuns  să 
arunce  cineva  o  scurtă  privire  asupra  bibliografiei  scrierilor  sale, 
spre  a  se  convinge  de  viaţa  studioasă  care  a  fost  „partea  cea 

bună",  pe  care  „şi-a  ales-o“,  fostul  mitropolit  Atanasie,  şi  „care 
nu  se  va  lua  dela  el"  niciodată.  Mitropolitul  Atanasie  a  fost  un 
cărturar  bisericesc  recunoscut  de  câtră  însăşi  Academia  Română, 
care  apreciind  meritele  sale  câştigate  pe  terenul  literaturii  biseri¬ 
ceşti,  l-a  ales  membru  onorar  al  ei  încă  din  anul  1909.  Ca  scriitor 
bisericesc  el  intră  în  seria  ierarhilor  cărturari,  pe  cari  i-a  avut 
biserica  românească  în  jumătatea  a  doua  a  veacului  al  nouă¬ 
sprezecelea,  şi,  deoarece  partea  covârşitoare  din  activitatea  sa 
bisericească,  desfăşurată  ca  episcop  al  Râmnicului-Noului  Severin 
şi  ca  mitropolit  al  Ungro-Viahiei,  cade  în  deceniul  prim  al  veacului 
prezent  şi  cea  de  scriitor  în  cele  două  decenii  următoare,  el  ocupă 
un  loc  de  frunte  între  scriitorii  însemnaţi  bisericeşti  dela  începutul 
acestui  veac.  El  a  continuat  tradiţia  reprezentată  de  înaintaşii  săi 
moldoveni  Veniamin  Costachi,  August  Scriban,  Neofit  Scriban, 
Melchisedec  al  Romanului,  de  înaintaşii  săi  munteni  Grigorie  IV 
Miculescu,  Niîon  Mitropolitul,  Chesarie  de  Buzău,  Ghenadie  Enă- 
ceanu,  Ghenadie  de  Argeş,  precum  şi  de  înaintaşii  săi  din  Ardeal, 
Bucovina  şi  Basarabia :  Andrei  Şaguna,  Samuil  Morariu  Andrie- 
vici  şi  Gavri]  Bănulescu.  ’  Prof  L  belEUŢĂ. 

* 

ŞEDINŢELE  SFÂNTULUI  SINOD.  La  15  Octomvrie  a.  c. 
s’au  redeschis  şedinţele  prorogate  ale  Sfântului  Sinod,  sub  pre- 
şidenţia  Prea  Fericitului  Patriarh  Miron.  Tăiem  la  răboj  hotărâ¬ 
rile  mai  importante  aduse  în  aceste  şedinţe : 

S’a  ales  o  comisiune  sinodală  care  să  se  prezinte  la  Pri- 
mul-ministru  şi  la  Ministrul  de  linanţe  al  ţârii,  expunând  dolean¬ 
ţele  bugetare  ale  Bisericii  şi  cerând  justificata  lor  lecuire.  Co- 
misumea  şi-a  împlinit  chemarea,  promiţându-i-se  din  partea  Mi¬ 
nisterelor  ca  se  va  face  în  chestiunea  amintită  ce  se  va  putea, 

întrucât  preşedintele  de  Consiliu  şi  Ministru  al  Instrucţiunii 
publice  Nicolae  lorga  a  deciarat  Prea  Fericitului  Patriarh  Miron 
că  înţelege  să  lase  Bisericii  mână  liberă  în  reorganizarea  învă¬ 
ţământului  teologic,  Sfântul  Sinod  a  ales  o  comisiune  care  de 
acord  cu  o  alta  comisiune  numită  de  Minister  să  pregătească 
un  proiect  de  lege  pe  baza  vechiului  proiect  al  Sfântului  Sinod, 
care  să  fie  supus  apoi  aprobării  Sfântului  Sinod  şi  a  Parlamentului. 

Din  însărcinare  sinodală  P.  S.  Episcop  Grigorie  al  Ara¬ 
dului,  prezintă  un  proiect  de  Statut  pentru  organizarea  intelec¬ 
tualilor  ortodocşi  din  cuprinsul  ţării,  într’o  Asociaţie. 

Sfântul  Sinod  va  da  în  curând  o  pastorală  prin  care  cre¬ 
dincioşii  Bisericii  vor  fi  invitaţi  să  pună  în  practică  preceptele 
moralei  creştine,  ajutând  după  putinţă  pe  cei  lipsiţi  în  zilele  de 
acută  criză  de  azi.  De  asemenea  Sinodul  a  hotărât  să  dea  o 
pastorală  pentru  promovarea  duhului  păcii  între  oameni. 

La  apropiatul  prosinod  ecumenic  care  se  va  ţine  la  Vato- 
pedi  (Athos)  în  1 9  Iunie  1932,  Biserica  română  va  fi  reprezentată 

prin  P.  S.  Lucian  al  Romanului  şi  prin  P.  S.  Tit  Simedrea,  în¬ 
soţiţi  de  doi  consilieri  tehnici. 

Răspunsul  la  propunerea  Ligii  Naţiunilor  de  a  se  stabiliza 
sărbătoarea  sfintelor  Paşti  pe  prima  Duminecă  a  primei  jumă¬ 
tăţi  a  lui  Aprilie  este  acesta:  Biserica  ortodoxă  română  nu  gă¬ 
seşte  justificată  nici  oportună  schimbarea  practicei  de  până 
acum.  In  orice  caz  Biserica  română  nu  o  poate  face  fără  un 
sinod  ecumenic  al  Bisericilor  ortodoxe. 

Sfântul  Sinod  va  face  propunere  Congresului  naţional-bi- 
sericesc  pentru  reînfiinţarea  episcopiei  ortodoxe  de  Maramurâş 
şi  va  interveni  la  guvern  ca  şi  până  la  înfăptuirea  acestui  de- 
siderat  să  se  rezerve  zestrea  cuvenită  de  pământ  şi  pădure 
pentru  această  instituţie. 

In  urma  intervenţiilor  comisiei  monumentelor  istorice,  Sf. 
Sinod  a  aprobat  ca  bisericile  în  care  nu  se  mai  slujeşte  să  poată 
fi  transformate  în  muzee,  cu  două  condiţiuni:  să  aibă  aprobarea 
episcopului  respectiv  şi  sa  nu  se  colecţioneze  în  ele  obiecte 
profane. 

Sf.  Sinod  a  aprobat  proiectul  de  statut  al  Asociaţiei  stu¬ 
denţilor  teologi. 

Sf.  Sinod  a  hotărât  să  intervină  la  Ministerul  instrucţiunii 
pentru  admiterea  absolvenţilor  Academiilor  teologice  la  exa¬ 
menul  de  capacitate  al  profesorilor  de  religie. 

Chestiunea  pensionării  preoţilor  a  ocupat  aproape  o  întreagă 
şedinţă,  hotărându-se  să  se  ceară  ministerului  de  culte  dreptul 
pentru  episcopi  de  a  pensiona  pe  preoţi.  S’a  mai  stabilit  că, 
dacă  preoţii  o  cer,  să  poată  fi  pensionaţi  după  legea  funcţio¬ 
narilor,  în  aceleaşi  condiţiuni,  —  adecă  65  de  ani  ca  vârstă  şi 
30  de  ani  de  serviciu. 

Împotriva  justificatelor  proteste  ale  I.  P.  S.  Mitropolit  Ni- 
colae,  Sinodul  a  clasat  chestiunea  „Glasului"  părintelui  episcop 
Visarion  dela  Bălţi.  Fiindcă  P.  S.  autor  al  insultelor  la  adresa 
ierarhilor  noştri  şi  a  întregei  noastre  preoţind  a  declarat,  că  a 
fost  preocupat  numai  de  „promovarea  intereselor  superioare  ale 
Bisericii  şi  de  înviorarea  spiritului  activ  al  Sinodului",  nevrând 
să  jignească  pe  nimeni. 

Asta  —  să  ni  se  ierte  vorba  —  vine,  ca  şi  când  cineva 
te-ar  topi  în  pălmi  şi  ţi-ar  spune  pe  urmă  că  n’a  vrut  decât  să 
te  . . .  învioreze. 

Mersi ! 

Că  vlădicii,  personal,  au  iertat  pg  P.  S.  Visarion  pentru 
necuviinţele  din  „Glasul"  său  —  e  un  lucru  frumos,  creştinesc. 
Dar  ne  întrebăm,  cu  firească  nedumerire,  ce  s’alege  în  felul 
acesta  de  prestigiul  autorităţii  bisericeşti?  Căci  P.  S.  Visarion 
nu  e  nici  la  cea  dintâi  şi  —  probabil  —  nici  la  cea  din  urmă 
insultă  cu  care  împroaşcă  această  autoritate. 

* 

f  PREOT.  EUGEN  TODORAN.  După  scurte  dar  grele  su¬ 
ferinţe  s'a  stins  din  viaţă  preotul  E.  Todoran,  directorul  Şcoalei 
normale  „Andrei  Şaguna“  din  Sibiu.  Dumnezeu  l-a  chemat  la 
sine  pe  neaşteptate,  la  vârsta  de  46  de  ani,  când  râvna  lui  era 
în  plină  şi  rodnică  activitate  —  şi  când  Biserica  şi  şcoala  ar 
mai  fi  putut  aştepta  dela  el  preţioase  şi  îndelungate  servicii. 

Suflet  de  o  rară  discreţie,  temperament  stăpânit,  viaţă  or¬ 
donată  şi  neţărmurită  râvnă  —  acestea  au  fost  însuşirile  cari 
au  alcătuit  personalitatea  directorului  E.  Todoran.  In  mijlocul 
unei  lumi  gălăgioase,  defunctul  muncia  închis  în  preocupările 
sale  închinate  integral  instituţiei  în  fruntea  căreia  l-a  pus  Biserica. 
Avea  o  singură  ambiţie :  de-aşi  face  datoria ;  şi  o  singură  mul¬ 
ţumire:  conştiinţa  datoriei  împlinite. 

La  groapă  l-a  petrecut,  îndurerată,  o  lume  numeroasă,  în 
frunte  cu  I.  P.  S.  Mitropolit  Nicolae.  Reprezentanţii  câtorva  in¬ 
stituţii  culturale  i-au  zugrăvit  cu  prilejul  tristei  despărţiri  podoa¬ 
bele  sufleteşti  şi  viaţa  trăită  cu  jertfelnicie  —  pentru  alţii.  Dum¬ 
nezeu  să-i  răsplătească  strădaniile  cu  fericire  vecinică. 

NECULCE. 

NOTE  ŞI  INFORMAŢII. 

DUPĂ  şcoala  pe  care  şi-au  zidit- o  adventiştii  acum  câţiva 
ani  la  Diciosânmârtin,  cu  peste  zece  milioane  lei,  acum  îşi  ri¬ 
dica  alt  „Institut  biblic"  in  comuna  Stupini  de  lângă  Braşov. 
De  bunăseamă  tot  cu  fonduri  venite  de  peste  graniţă  şi  menite 
să  servească  un  scop  străin  de  idealurile  noastre  religioase  şi 
naţionale. 

Pentru  ridicarea  acestui  institut  comunitatea  adventistă  face 
o  intensă  şi  larga  propagandă.  Se  vând  sute  de  mii  de  cărţi 
poştale  cu  chipul  institutului  care  va  fi  un  cuib  de  agitaţii  sub¬ 
versive  îndreptate  împotriva  Bisericii  noastre  şi  a  Statului.  Ceeace 
este  însă  mai  interesant  şi  mai  revoltător  în  acelaş  timp,  e  faptul, 
că  toată  această  propagandă  pentru  adunarea  de  parale  se  face 
fără  aprobarea  prealabila  a  autorităţii  politice,  dupăcum  fără 
această  aprobare  se  ridică  şi  numitul  „Institut  biblic". 

Secta  adventistă  nici  nu  este  recunoscută  de  legile  sta¬ 
tului  şi  ea  activează  numai  pe  baza  unei  vechi  deciziuni 
ministeriale.  Legea  cultelor  nu  admite  apoi  achiziţionarea  de 
averi  de  către  culte,  de  cât  cu  aprobarea  ministerului.  Adven¬ 
tiştii  nesocotesc  deci  legea  făţiş,  fără  ca  autorităţile  noastre  po¬ 
litice  sa  se  sesizeze. 

Şi  totuşi  ministerul  de  interne  şi  al  instrucţiunii  publice  ar 
trebui  să  intervină.  O  cer  interesele  superioare  ale  statului,  o 
cere  cea  mai  elementară  legalitate  şi  o  cere  preoţimea  noastră, 
care  n’a  călcat  nici  o  dispoziţie  a  legilor  în  vigoare  şi  totuşi 
dl  preşedinte  al  consiliului  de  miniştri  N.  Iorga  a  ţinut  de  cu¬ 
viinţă  să  o  dăscălească  prin  două  epistolii,  par’că  această  preo¬ 
ţime  ar  fi  cea  mai  desmăţată  tagma  de  cetăţeni  ai  ţării. 

* 

IN  Curentul  din  6  Octomvrie  a.  c.  dl  Romulus  Dianu  scrie 
un  emoţionant  articol  asupra  soartei  vitrege  pe  care  au  avut-o 
sub  stăpânirea  străină  Românii  din  Săcuime  şi  asupra  situaţiei 
lor  religioase  şi  naţionale  de  astăzi.  Arătând  lupta  eroică  pe 
care  o  duc  aceşti  Români,  în  mare  parte  desnaţionalizaţi,  pentru 
legea  veche  ortodoxa  în  care  s’au  născut,  d-sa  subliniază  eloc¬ 
venta  fapta  a  celor  şapte  credincioşi  cari  alcâtuesc  parohia  or¬ 
todoxă  din  comuna  Bodoş  şi  cari  singuri  şi-au  durat  lăcaş  de 

închinare  creştinească.  La  îndemnul  preotului  lor  Ioan  Garcea, 
îireşte.  Asta  însă  nu  scade  nimic  din  vrednicia  celor  şapte  ere- 
dineioşi.  Cel  mult  sporeşte  vrednicia  preotului  I.  Garcea,  despre 
care  dl  R.  Dianu  spune  că  „e  un  comandant  egal  în  merite  cu 
toată  preoţimea  ardelenească,  harnică,  resemnată  şi  activă 

Aceste  cuvinte  cu  cari  iscusitul  redactor  al  Curentului  elo¬ 
giază  în  treacăt  toată  preoţimea  Bisericii  ortodoxe  din  Ardeal 
ne  mişcă.  Fiindcă  în  timpul  din  urmă  preoţimea  de  dincoace  de 
Carpaţi  se  obicinuise  cu  alte  aprecieri,  izvorâte  din  minţi  preo¬ 
cupate.  I  se  zicea,  de-o  pildă,  că  e  protestantizantă,  că  e  lai- 
cizantâ,  că  e  stricată  cu  poporul  —  că  e  aşa  şi  pe  dincolea. 

Dl  Dianu  a  văzut  cum  e  şi  a  avut  sinceritatea  şi  curajul 
de  a  o  spune.  îi  mulţumim,  cu  aceeaş  sinceritate. 

* 

PRESA  întreagă  —  politică  şi  bisericească  deopotrivă  — 
a  comentat  cu  vădită  mirare  o  circulară  recentă,  prin  care 
proaspătul  Vlădică  unit  dela  Baia  Mare,  P.  S.  Alexandru  Russu, 
îşi  invită  subalternii  întru  preoţie  să  se  inspire  din  cărţi  de  pro- 
poveduire  ungurească. 

Oricât  de  paradoxal  ar  părea,  noi  nu  judecăm  aşa  de 
aspru  pe  P.  S.  Alexandru  pentru  bizarul  său  îndemn,  cum  au 
îăcut-o  cele  mai  muite  gazete.  Preotul  poate  citi  —  cu  folos  — 
şi  teologie  în  limbă  străină.  Principial,  da.  Dar  a  îndemna 
pe  preoţii  greco-catolici  din  nordul  Ardealului,  dintre  cari  mulţi 
abia  ştiu  româneşte,  să  citească  predici  ungureşti  —  înseamnă 
cel  puţin  lipsă  de  tact,  să-i  zicem:  patriotic. 

Pentru  această  pricină  vâlva  şi  consternarea  stârnită  de 
circulara  noului  vlădică  unit,  cu  titulatură  uzurpată,  a  fost  dintre 
cele  mai  justificate. 

Am  spus  noi  la  instalarea  părintelui  Alexandru,  că  Prea 
Sfinţia  Sa,  cu  temperamentul  său  cunoscut  de  pe  când  era  di¬ 
rectorul  „Unirii"  din  Blaj,  numai  buclucuri  o  să-i  facă  bisericii 
neo-pâpistaşe  şi  în  proaspăta  demnitate  în  care  a  fost  aşezat. 
Şi  vremea  care  le  verifică  pe  toate,  începe  să  ne  confirme  pro¬ 
feţia.  . . 

* 

Sub  titlul  UN  MEMORIU  SCANDALOS,  revista  „Păstorul  or¬ 
todox"  din  Piteşti  scrie:  Un  cleric  fruntaş  din  Bucureşti,  învestit  şi 
cu  o  dregătorie  bisericească,  ne  trimite  copia  unui  memoriu  adresat 
Primului  Ministru  —  memoriu  ce  circulă  între  preoţii  capitalei. 
Iu  acest  memoriu  preoţii  semnatari  „constituiţi  în  comitet,  vă¬ 
zând  nevoile  extraordinar  de  grele  ce  au  venit  pe  capul  preo- 
ţimii,  cu  reducerea  salariilor,  cum  şi  intenţiunile  sdrobitoare  contra 
preoţilor  ce  le  au  unii  din  ierarhii  noştri"  îşi  arată  în  8  puncte 
doleanţele  lor.  Dintre  aceste  doleanţe  —  spre  edificare  —  cităm : 
„modificarea  art.  19,  20,  21  şi  următorii  din  blestemata  lege 

şaguniană;  —  desfiinţarea  protopopilor,  referenţilor...  cari  toţi 
mănâncă  salarii  grase  din  bugetul  ţării,  deşi  nu  sunt  de  nici  un 
folos,  deoarece  aceştia  nu  servesc  decât  ca  elemente  de  scandal 
în  biserică,  fiind  numai  nişte  vătafi  ai  episcopilor;  desfiinţarea 
tuturor  adunărilor  înfiinţate  prin  noua  lege  şaguniană ;  —  mem¬ 
brii  judecători  ai  consistoriilor  să  fie  aleşi  de  preoţi...  etc.“ 
Felul  cum  sunt  trataţi,  în  acest  memoriu  circulant,  ierarhii  în 
genere  şi  în  special  P.  S.  Episcop  de  Buzău,  care  a  luat  parte 
la  comisia  bugetară  în  numele  Sf.  Sinod  e  atât  de  necuviincios, 
încât  ne  oprim  de  a  face  reproduceri.  De  remarcat  e  că  autorii 
memoriului  în  criticile  aduse  ierarhiei  superioare  în  două  rânduri 
se  sprijină  pe  mărturisirile  părintelui  Petre  Partenie,  preşedin¬ 
tele  aşa  zisei  asociaţii  preoţeşti. 

Semnatarii  memoriului  nu  sunt  indicaţi.  Dar  autoritatea  bi¬ 
sericească  îi  poate  şti  şi  ştiindu-i  se  cade  să-i  tragă  la  răspun¬ 
dere.  Să  se  isprăvească  cu  desmăţul  ce  începe  să  se  întindă  în 

Biserică!  N.  c. 

* 

MĂRUNTE. 

—  Consistorul  bisericii  evanghelice  din  Ardeal  a  introdus 
tot  la  trei  luni  o  Duminecă  fără  alcohol  şi  tutun,  destinând  su¬ 
mele  astfel  economisite  pentru  scopuri  de  binefacere. 

—  Profesorul  Adolf  Keller  a  întocmit  un  plan  pentru  în¬ 
fiinţarea  unui  seminar  ecumenic  la  Geneva,  în  care  să  ţină  pre¬ 
legeri  cei  mai  vestiţi  reprezentanţi  ai  curentelor  teologice  şi  so¬ 
ciale  de  azi. 

—  Participanţii  francezi  şi  germani  la  un  congres  al  par¬ 
tidului  laburist  nu  s’au  putut  mira  îndeajuns  văzând  că  mini¬ 
strul  Henderson  se  ridică  la  masă  şi  rosteşte  cu  multă  evlavie 
rugăciunea. 

—  Intre  episcopul  din  Birmingham  şi  arhiepiscopul  din 
Canterbury  s’a  iscat  o  dispută  asupra  sfintei  cuminecături.  Cel 
dintâi  nu  crede  că  pânea  şi  vinul  sfintei  Eucharistii  este  trupul 
şi  sângele  lui  Hristos.  Cel  din  urmă  susţine  cu  tărie  acest  adevăr. 

—  Toţi  mitropoliţii  catolici  din  Spania  au  înaintat  guver¬ 
nului  un  protest  împotriva  tuturor  decretelor  de  după  revoluţie, 
cari  sunt  împotriva  concordatului  (din  1851)  şi  ştirbesc  liber¬ 
tatea  (recte:  privilegiile)  bisericii  catolice.  In  acest  protest  se 
arată  politica  culturală  în  republica  tinără.  Iată  câteva  dintre 
decrete:  1.  Secularizarea  averilor  bisericeşti  şi  separarea  bise¬ 
ricii  de  stat.  2.  Oprirea  autorităţilor  de  a  participa  la  mani¬ 
festaţii  religioase.  3.  Suprimarea  ordurilor  cavalereşti  spirituale. 
4.  Se  ridică  obligativitatea  învăţământului  religios  în  şcoli.  5. 
Secvestrarea  tezaurului  bisericesc  etc.  Dr.  N.  T. 

ASOCIAŢIA  CLERULUI  „  ANDREI U  ŞAGUNA'*. 

Nr.  33/1931  2. 


CONVOCARE. 


Conform  Art.  10  din  Statutele  Asociaţiei  „  Andrei  u  Şaguna" 
a  clerului  Mitropoliei  ortodoxe  române  din  Ardeal,  Banat,  Cri- 
şana  şi  Marainurăş  —  având  arhiereasca  binecuvântare  —  con¬ 
vocam  al 

Xl-lea  CONGRES  ORDINAR  AL  PREOŢIMII, 

pe  zilele  de  24  şi  25  Noemurie  1931,  la  Alba-Iulia,  cu  următorul 

PROGRAM: 

ZIUA  I. 

1.  Ora  8V* :  Sf.  Liturghie,  cu  predică  şi  Chemarea  Duhului 
Sfânt,  în  biserica  parohială. 

2.  Ora  11:  a)  Deschiderea  Congresului  prin  preşedintele 
Asociaţiei,  P.  C.  Părinte  Dr.  Gh.  Ciuhandu.  Salutul  Autorităţilor 
şi  al  reprezentanţilor  diferitelor  societăţi. 

b)  Prot.  1.  Duma-Petroşani:  Cuvânt  omagial  pentru  săr¬ 
bătorirea  dlui  N.  Iorga,  cu  prilejul  împlinirii  a  60  ani  de  viaţă. 
(Sala  „I.  L.  Caragiale"). 

3.  Ora  13:  Masă  comună. 

4.  Ora  15 :  a)  Statul  şi  Biserica  neamului.  (Problema  sa¬ 
lariilor  preoţeşti  şi  a  bugetului  Bisericii  peste  tot).  Referent: 
Pr.  P.  Borzea-Viştea  de  jos. 

b)  înfiinţarea  fondului  pentru  ajutorarea  clerului.  Refe¬ 
rent:  Dr.  Seb.  Stanca,  consilier  episcopesc,  Cluj. 

c)  Raportul  Asociaţiei  „A.  Şaguna"  cu  Asociaţia  generală 
a  clerului.  Referent:  Pr.  loan  Banda- Roşia. 

5.  Ora  20 '/a :  Festival  religios :  Conferinţă  despre  muce¬ 
nicii  ortodoxiei  româneşti  în  veacul  al  XVIU-lea,  încadrată  în 
coruri  religioase,  executate  de  corul  mixt  al  parohiei  A.-Iulia, 
sub  conducerea  P.  C.  Prot.  I.  Baba.  (Sala  „I.  L.  Caragiale"). 

ZIUA  II. 

1.  Ora  8:  a)  Raportul  comitetului  central  pe  anul  de  ge¬ 
stiune  1930/31. 

b)  Raportul  casierului  central  pe  anul  de  gestiune  1930/31. 

c)  Completarea  comitetului  central. 

d)  Eventuale  propuneri  (vor  îi  anunţate  biroului  central 
cu  cel  puţin  3  zile  înainte  de  Congres). 

e)  închiderea  Congresului. 

2.  Ora  11:  Pelerinaj  la  Sî.  Mănăstire  Cioara.  Parastas 
pentru  fericiţii  adormiţi  întru  Domnul  mucenicii  ortodoxiei  ro¬ 
mâneşti  din  veacul  al  XVIlI-lea. 

Delegaţii  desparţămintelor,  aleşi  conform  Art.  6  pct.  1  din 
Regulament,  precum  şi  toţi  ceice  doresc  să  participe  la  Congres, 
se  vor  anunţa  la  P.  C.  Părinte  protopop  Alexandru  Baba  din 
Alba-Iulia. 

Membrii  comitetului  central  sunt  convocaţi  în  şedinţă  pe 
ziua  de  23  Noeinvrie  a.  c.  ora  16,  în  sala  Primăriei  Alba-Iulia. 
In  aceeaş  zi  la  ora  18  va  avea  loc,  în  aceeaş  sală,  consfătuirea 
membrilor  prezenţi  ai  Asociaţiei. 

Sibiu,  din  şedinţa  comitetului  central,  ţinută  la  18  Sep¬ 
temvrie  1931. 


Prot.  DR.  GH.  CIUHANDU, 


preşedinte. 


Prof.  NICOLAE  COLAN, 


secretar  general 

